title: Zaozhuang

text:
Zaozhuang (, pinyin: Zăozhuāng Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista etelään. Zaozhuangin väkiluku on 3,729 miljoonaa (2010) ja pinta-ala 4 550 neliökilometriä.
Piirikuntatasolla kaupunki jakautuu kuuteen osaan seuraavasti:


title: Binzhou

text: Binzhou (, pinyin: Bīnzhōu Shì) on prefektuuritason kaupunki Kiinan Shandongin maakunnan pohjoisosassa. Kaupunki sijaitsee linnuntietä noin 115 kilometriä maakunnan pääkaupunki Jinanista koilliseen. Binzhoun väkiluku on 3,748 miljoonaa (2010) ja pinta-ala 9 447 neliökilometriä.


title: Binzhou

text:
Binzhoun kaupunki rajoittuu pohjoisessa Bohainmereen, idässä Dongyingin, etelässä Zibon, sekä lännessä Jinanin ja Dezhoun prefektuuritason kaupunkeihin.
Piirikuntatasolla kaupunki jakautuu seitsemään osaan seuraavasti:


title: Oulun metropoliitta

text: Oulun metropoliitan virka perustettiin vuonna 1980, samalla kun perustettiin Suomen ortodoksisen kirkon Oulun hiippakunta.


title: Oulun metropoliitta

text: Luettelo Oulun metropoliitoista:


title: Watkin Tudor Jones

text: Watkin Tudor Jones (taiteilijanimeltään Ninja) (s. 27. syyskuuta 1974) on laulaja eteläafrikkalaisessa zef-musiikkia soittavassa yhtyeessä Die Antwoord.


title: Watkin Tudor Jones

text: Watkinilla on Sixteen Jones -niminen tytär Anri Du Toitin kanssa.


title: Zef

text: Zef on eteläafrikkalainen vastakulttuuriliike.


title: Zef

text: Sana zef on eteläafrikkalainen slangisana, joka kääntyy suoraan suomen kielen sanaan yleinen.


title: Zef

text: Die Antwoord -yhtyeen mukaan zef merkitsee sitä, ettei välitetä muiden mielipiteistä ja ollaan sellainen kuin itse haluaa.


title: Zef

text: Yhtye Die Antwoord tunnustaa itsensä kuuluvan zef-tyylisiksi.


title: Suomen ortodoksisen kirkon arkkipiispa

text: Suomen ortodoksisen kirkon arkkipiispa on vuonna 1923 perustetun Suomen ortodoksisen kirkon johtaja.


title: Suomen ortodoksisen kirkon arkkipiispa

text: Ennen Suomen itsenäistymistä Suomessa toimineet arkkipiispat olivat Venäjän ortodoksisen kirkon piispoja, jolloin "arkkipiispa" oli vain arvonimi.


title: Suomen ortodoksisen kirkon arkkipiispa

text: Suomen itsenäistyttyä, arkkipiispa Hermanista lähtien, on Suomen ortodoksien johtajan tittelinä on ollut "Karjalan ja koko Suomen arkkipiispa". Kyseinen virka on Suomessa korkeampi kuin metropoliitan virka, toisin kuin Venäjällä. Vuosina 1925–44 arkkipiispan istuin sijaitsi Sortavalassa, mutta toisen maailmansodan lopputuloksen myötä se siirrettiin Kuopioon, missä se sijaitsi vuoden 2017 loppuun saakka.


title: Suomen ortodoksisen kirkon arkkipiispa

text: Vuoden 2018 alusta lähtien arkkipiispan istuin sijaitsee Suomen ortodoksisen kirkon kirkolliskokouksen marraskuussa 2017 tekemän päätöksen mukaan Helsingissä ja arkkipiispan tittelinä on Helsingin ja koko Suomen arkkipiispa. Arkkpiispa Leo muuttaa tuolloin Helsinkiin. Hän jatkaa kuitenkin tehtäviensä hoitamista pääasiassa Kuopiossa aina eläkkeelle jäämiseensä saakka.


title: Encounter (lehti)

text: Encounter oli Britanniassa ilmestynyt kulttuurilehti, joka ilmestyi vuosina 1953–1991. Sen julkaisija oli Yhdysvaltojen näkemyksiä edistämään perustettu kulttuurijärjestö Congress for Cultural Freedom, ja perustajat olivat runoilija Stephen Spender ja toimittaja Irving Kristol. Jälkikäteen on paljastunut, että lehteä rahoitti CIA ja MI6, joiden ajatuksena oli keskustavasemmistolaisen lehden perustaminen. Lehti vastusti harvoin Yhdysvaltojen poliittisia näkemyksiä, mutta muuten se sai esittää näkemyksiä suhteellisen vapaasti.


title: Encounter (lehti)

text: Alun epäluulojen jälkeen lehdestä kehittyi merkittävä julkaisu, johon kirjoittivat sellaiset merkittävät kulttuurivaikuttajat kuin Günter Grass, W. H. Auden, Jorge Luis Borges, Italo Calvino, Jean-Paul Sartre ja Bertrand Russell ja myös sellaisten itäeurooppalaisten kirjoittajien tekstejä, joiden näkemykset eivät noudattaneet virallisesti hyväksyttyjä linjoja.


title: Encounter (lehti)

text: Kun CIA 1967 paljastui rahoittajaksi, päätoimittaja Stephen Spender erosi, koska ilmoituksensa mukaan hän ei tiennyt asiasta. Tuolloin julkaisijajärjestö lakkautettiin ja rahoitus tuli ilmoituksista ja tilausmaksuista. 1980-luvulla sen linja yksiviivaistui ja merkitys väheni, ja velkaisen lehden viimeinen numero ilmestyi 1991.


title: Congress for Cultural Freedom

text: Congress for Cultural Freedom oli järjestö, joka oli perustettu 1950 yhteistyöjärjestöksi Yhdysvaltojen johtamille länttä tukeville kulttuurivaikuttajille ja julkaisemaan länsimielistä politiikkaa kannattavia kulttuurijulkaisuja, merkittävimpänä niistä Encounter. Sen muita julkaisuja olivat saksalainen Der Monat ja ranskalainen Preuves. Järjestö perustettiin Länsi-Berliinissä.


title: RN Sagittario

text: RN Sagittario () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Sagittario

text: Alus tilattiin Fiumesta CNQ:lta. Sen köli laskettiin 14. marraskuuta 1935 ja alus laskettiin vesille 21. kesäkuuta 1936. Alus liitettiin laivastoon neljä kuukautta myöhemmin 8. lokakuuta.


title: RN Sagittario

text: Alus poistettiin palveluksesta 1964.


title: RN Sirio

text: RN Sirio () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Sirio

text: Alus tilattiin Fiumesta CNQ:lta. Sen köli laskettiin 12. marraskuuta 1934 ja alus laskettiin vesille 16. marraskuuta 1935. Alus liitettiin laivastoon 1. maaliskuuta 1936.


title: RN Sirio

text: Alus poistettiin palveluksesta 1959.


title: RN Vega

text: RN Vega () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Vega

text: Alus tilattiin Fiumesta CNQ:lta. Sen köli laskettiin 14. marraskuuta 1935 ja alus laskettiin vesille 21. kesäkuuta 1936. Alus liitettiin laivastoon neljä kuukautta myöhemmin 12. lokakuuta.


title: RN Vega

text: Alus upotettiin 10. tammikuuta 1941.


title: RN Libra

text: RN Libra () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Libra

text: Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 3. lokakuuta 1937. Alus liitettiin laivastoon 19. tammikuuta 1938.


title: RN Libra

text: Alus poistettiin palveluksesta 1. huhtikuuta 1964.


title: RN Lince

text: RN Lince () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Lince

text: Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 15. tammikuuta 1938. Alus liitettiin laivastoon kaksi ja puoli kuukautta myöhemmin 1. huhtikuuta.


title: RN Lince

text: Alus upposi 28. elokuuta 1943 Britannian kuninkaallisen laivaston sukellusveneen "HMS Ultorin" torpedoimana.


title: RN Lira

text: RN Lira () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Lira

text: Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 12. syyskuuta 1937 ja liitettiin laivastoon 1. tammikuuta 1938.


title: RN Lira

text: Aluksen miehistö upotti aluksensa 9. syyskuuta 1943. Saksalaiset nostivat aluksen liittäen sen laivastoonsa nimellä "TA 49". Alus upposi liittoutuneiden ilmahyökkäyksessä 4. marraskuuta 1944.


title: RN Lupo

text: RN Lupo () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Lupo

text: Alus tilattiin Fiumesta CNQ:lta. Sen köli laskettiin 7. joulukuuta 1936 ja alus laskettiin vesille 7. joulukuuta 1937. Alus liitettiin laivastoon 28. helmikuuta 1938.


title: RN Lupo

text: Alus upotettiin 2. joulukuuta 1942.


title: RN Calliope

text: RN Calliope () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Calliope

text: Alus tilattiin Genovasta Ansaldon telakalta. Sen köli laskettiin 26. toukokuuta 1937 ja alus laskettiin vesille 15. huhtikuuta 1938. Alus liitettiin laivastoon vielä saman vuoden lopulla 28. lokakuuta.


title: RN Calliope

text: Alus poistettiin palveluksesta 1. elokuuta 1958.


title: RN Circe

text: RN Circe () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Circe

text: Alus tilattiin Genovasta Ansaldon telakalta. Sen köli laskettiin 29. syyskuuta 1937 ja alus laskettiin vesille 29. kesäkuuta 1938. Alus liitettiin laivastoon vielä saman vuoden lopulla 4. lokakuuta.


title: RN Circe

text: Alus upotettiin 27. marraskuuta 1942.


title: RN Clio

text: RN Clio () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Clio

text: Alus tilattiin Genovasta Ansaldon telakalta. Sen köli laskettiin 29. lokakuuta 1936 ja alus laskettiin vesille 3. huhtikuuta 1938. Alus liitettiin laivastoon vielä saman vuoden lopulla 2. lokakuuta.


title: RN Clio

text: Alus poistettiin palveluksesta 31. lokakuuta 1964.


title: Gino Cervi

text:
Gino Cervi (oikealta etunimeltään "Luigi", 3. toukokuuta 1901 Bologna – 3. tammikuuta 1974 Punta Ala, Grosseto) oli italialainen näyttelijä.
Cervin näyttelijänura alkoi vuonna 1924 Alda Borellin teatteriseurueessa. 1930-luvulla hän työskenteli Tofanon ja Maltagliatin seurueen päänäyttelijänä ja vuosikymmenen lopulla roomalaisen Teatro Eliseon ohjaajana. Cervin ensimmäinen elokuva oli Gennaro Righellin ohjaama "L’armata azzurra" vuonna 1932. Hän esitti pääosia useissa Alessandro Blasettin elokuvissa kuten "Ettore Fieramosca" (1938), "Un’avventura di Salvator Rosa" (1940), "Rautakruunu" ("La corona di ferro", 1941) ja "Quattro passi fra le nuvole" (1942) sekä Mario Camerinin romaanisovituksessa "I promessi sposi" (1941).


title: Gino Cervi

text: Toisen maailmansodan jälkeen Cervi muistetaan varsinkin monien Isä Camillo -elokuvien Pepponena. Hän esiintyi myös komisario Maigret’na suositussa televisiosarjassa. Cervin viimeinen elokuva oli "Il commissario Maigret a Pigalle" vuonna 1972.


title: Janus (lehti)

text: Janus on suomalainen neljästi vuodessa ilmestyvä tieteellinen aikakauslehti. Sitä julkaisevat Sosiaalipoliittinen yhdistys ja Sosiaalityön tutkimuksen seura. Lehti on suunnattu sosiaalipolitiikasta ja sosiaalityöstä kiinnostuneille tutkijoille, opettajille ja alaa seuraaville kansalaisille. Lehdessä julkaistaan vertaisarvioituja tieteellisiä artikkeleita sekä puheenvuoroja ja alan kirjojen arvosteluja.


title: Janus (lehti)

text: Lehteä on julkaistu vuodesta 1992 lähtien. Se ilmestyy sekä painettuna että open access -julkaisuna verkossa. Lehdellä on kaksi päätoimittajaa: Eeva Jokinen ja Aini Pehkonen.


title: Asetyyliserotoniini

text: Asetyyliserotoniini (CHNO) on serotoniinin johdannaisiin kuuluva orgaaninen yhdiste. Yhdistettä esiintyy useissa eliöissä melatoniinin biosynteesin välivaiheena.


title: Asetyyliserotoniini

text: Melatoniinin biosynteesi eläimissä ja kasveissa muistuttavat toisiaan siten, että molemmat syntetisoivat melatoniinia tryptofaanista ja välivaiheina ovat serotoniini ja asetyyliserotoniini. Kasveilla entsymaattiset reaktiot poikkeavat eläimistä ollen monimutkaisempia. Eläimissä serotoniinista muodostuu asetyyliserotoniinia aivojen käpyrauhasessa serotoniini-N-asetyylitransferaasientsyymin eli aryylialkyyliamiini-N-asetyylitransferaasin katalysoimana. Tämän jälkeen asetyyliserotoniini metyloituu melatoniiniksi asetyyliserotoniini-O-metyylitransferaasin eli hydroksi-indoli-O-metyylitransferaasin katalysoimana. Metyloivana reagenssina reaktiossa toimii S-adenosyylimetioniini. Tämä entsyymi kykenee metyloimaan myös serotoniinia, mutta asetyyliserotoniinin metyloituminen on huomattavasti nopeampaa.


title: Asetyyliserotoniini

text: Melatoniinin tavoin myös asetyyliserotoniini voi toimia elimistössä antioksidanttina. Se voi jopa olla melatoniinia tehokkaampi radikaalien pelkistäjä, lipidien peroksidaation estäjä ja antiamyloidisilta vaikutuksiltaan.


title: Judon maailmanmestaruuskilpailut 2014

text: Judon maailmanmestaruuskilpailut 2014 olivat järjestyksessään 30. judon maailmanmestaruuskilpailut. Ne käytiin Tšeljabinskin Traktor Arenalla, Venäjällä 25.–31. elokuuta 2014.


title: Judon maailmanmestaruuskilpailut 2014

text: Lähde: ippon.org


title: John Engberg

text: Johan ”John” Adolf Engberg (26. joulukuuta 1892 Porvoo – 27. huhtikuuta 1918 Viipuri) oli suomalainen yleisurheilija ja jalkapalloilija.


title: John Engberg

text: Engbergin urheilu-ura sijoittui 1900-luvun ensimmäisen vuosikymmenen lopulle ja toisen alkuun. Seurana oli Helsingin IFK. Urheilu-ura Helsingissä päättyi 1914, kun hän siirtyi Englantiin vuosiksi 1914–1916 ja sen jälkeen Pietariin vuonna 1917. Syksyllä 1917 hän siirtyi välitysliike Viktor Ek Oyn palvelukseen Vaasaan.


title: John Engberg

text: John Engberg saavutti 100 metrin juoksun SM-pronssia 1914. Maaliin hän tuli neljäntenä, mutta kisan voittaja Paul Jefimoff (myöh. Jerima) hylättiin myöhemmin, kun selvisi, että hän ei ollut vielä Suomen kansalainen. Vuonna 1911 Engberg oli voittamassa 4 × 100 metrin Suomen mestaruutta ja 1600 metrin viestin hopeaa HIFK:n riveissä. Hän oli voittamassa 4 × 100 metrin viestimestaruutta 1912 ja molemmat viestimatkat 1914. Vuosien 1912 ja 1914 saavutukset tosin mitätöitiin, koska HIFK:n viestijoukkueissa oli mukana myös Jefimoff – Venäjän kansalainen. Vuoden 1913 SM-kisoissa Engberg oli keihäänheiton kahden käden kisassa viides.


title: John Engberg

text: Engberg pelasi myös jalkapalloa HIFK:n väreissä ja oli mukana vuosien 1909 ja 1912 SM-loppuottelujoukkueissa, jotka tosin hävisivät finaaleissa.


title: John Engberg

text: John Engberg osallistui sisällissotaan Vaasan suojeluskunnan mukana ja oli valtaamassa Vaasaa, Kemiä ja Oulua. Sodan loppuvaiheessa Viipurin valtaustaisteluissa Kolikkoinmäellä hän sai luodin otsaansa.


title: Penna Urrila

text: Penna Petteri Urrila (s. 18. syyskuuta 1976 Vaasa) on Elinkeinoelämän keskusliiton johtava ekonomisti.


title: Penna Urrila

text: Urrila kirjoitti ylioppilaaksi 1995 ja valmistui valtiotieteiden maisteriksi Helsingin yliopistosta 2001. Työuransa hän aloitti Teollisuuden ja Työnantajain Keskusliiton talouspoliittisena asiamiehenä 2002–2004. Siitä tehtävästä hän siirtyi Elinkeinoelämän keskusliiton palvelukseen ensiksi vastaavaksi ekonomistiksi 2005–2010 ja sitten vuonna 2010 johtavaksi ekonomistiksi.


title: Penna Urrila

text: Päätyönsä ohessa Urrila on toiminut Tehokkaan tuotannon tutkimussäätiön asiamiehenä vuodesta 2007, Eteläsuomalaisen ylioppilassäätiön hallituksen jäsenenä 2000–2004 ja 2010– sekä säätiön puheenjohtajana vuodesta 2011, Pääkaupunkiseudun Partiolaiset ry:n hallituksen jäsenenä 2002–2004, Eläke-Tapiolan hallituksen jäsenenä 2010–2013 ja yhtiön tarkastusvaliokunnassa 2013 sekä Eiran aikuislukioon liittyvän Touko Voutilaisen koulusäätiön hallituksen jäsenenä 2010 ja hallituksen puheenjohtajana vuodesta 2014 alkaen.


title: Niilo Puhakka

text: Niilo Erik Puhakka (12. toukokuuta 1886 Viipuri – 5. kesäkuuta 1918) oli suomalainen jalkapalloilija ja jääpalloilija. Hän edusti urallaan Polyteknikkojen Urheiluseuraa. Suomen jääpallomestaruuden Puhakka voitti kahdesti, vuonna 1908 ja 1909, sekä jalkapallomestaruuden vuonna 1909 PUS:n joukkueessa.


title: Niilo Puhakka

text: Puhakka valmistui diplomi-insinööriksi 1910 opiskeltuaan myös Ruotsissa 1907 ja 1909. Ulkomaiset opinnot jatkuivat Yhdysvalloissa 1910–1911.


title: Niilo Puhakka

text: Jalkapallo:


title: Niilo Puhakka

text: Jääpallo:


title: Papuankerttusieppo

text: Papuankerttusieppo ("Devioeca papuana") on pensassieppojen heimoon kuuluva varpuslintu.


title: Papuankerttusieppo

text: Papuankerttusieppoa tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi lajiksi.


title: Latvussieppo

text: Latvussieppo ("Kempiella griseoceps") on pensassieppojen heimoon kuuluva varpuslintu.


title: Latvussieppo

text: Latvussieppoa tavataan Uuden-Guinean saarella ja Australiassa Queenslandin pohjoisosissa. Lajin kanta on vakaa, ja se on luokiteltu elinvoimaiseksi lajiksi.


title: Oliivikerttusieppo

text: Oliivikerttusieppo ("Kempiella flavovirescens") on pensassieppojen heimoon kuuluva varpuslintu.


title: Oliivikerttusieppo

text: Oliivikerttusieppoa tavataan Indonesiassa ja Papua-Uudessa-Guineassa. Lajin kanta on vakaa, ja se on luokiteltu elinvoimaiseksi lajiksi.


title: Sitruunakerttusieppo

text: Sitruunakerttusieppo ("Microeca flavigaster") on pensassieppojen heimoon kuuluva varpuslintu.


title: Sitruunakerttusieppo

text: Sitruunakerttusieppoa tavataan Uudessa-Guineassa ja Australian pohjoisosissa. Lajin kanta on vakaa, ja se on luokiteltu elinvoimaiseksi lajiksi.


title: Tanimbarinsieppo

text: Tanimbarinsieppo ("Microeca hemixantha") on pensassieppojen heimoon kuuluva varpuslintu.


title: Tanimbarinsieppo

text: Tanimbarinsieppoa tavataan Indonesiassa Tanimbar-saarilla. Lajia on kuvattu yleiseksi, mutta se saattaa olla vähenemässä elinympäristöjen tuhoutumisen takia, ja se on luokiteltu silmälläpidettäväksi.


title: Suomen Tankkilaiva

text: Suomen Tankkilaiva Oy oli suomalainen vuosina 1946–1978 toiminut varustamo jolla oli tankkilaivoja ja kuivarahtialuksia. Varustamon perusti Antti Wihuri. Konttori oli aluksi Kulosaaressa ja vuodesta 1970 Arkadiankadulla.


title: Suomen Tankkilaiva

text: Vuonna 1964 Suomen Tankkilaiva Oy ja vuonna 1931 perustettu Vaasan Laiva Oy-varustamo perustivat yhteisen liikennöintiyhtiön Vaasa Line Oy:n jonka laivat liikennöivät Länsi-Euroopasta Pohjois-Amerikan Tyynenmeren rannikon satamiin. Vaasan Laiva Oy myi osuutensa yhtiöstä 1968 Suomen Tankkilaivalle lopettaessaan toimintansa.


title: Suomen Tankkilaiva

text: Suomen Tankkilaiva Oy:n alusmäärä oli suurimmillaan vuoden 1970 tienoilla jolloin varustamolla oli 6 tankkilaivaa ja 7 kuivarahtilaivaa. Varustamon toiminta päättyi konkurssiin 1978; tällöin laivoja oli vielä viisi.


title: SIG P210

text: SIG P210 (myös Pistole 49) on sveitsiläinen itselataava pistooli. Aseen suunnitteli sveitsiläinen Schweizerisches Industrie Gesellschaft (SIG) Charles Petterin patenttien pohjalta. Vuonna 1946 Sveitsin armeija ilmoitti vaatimukset uudelle palveluspistoolilleen ja SIGillä oli malli valmiina. Armeija otti aseen palveluskäyttöön mallinimellä M1949.


title: SIG P210

text: P210 käyttää sulkujärjestelmää, jossa patruunapesän alla oleva uloke irrottaa piipun luistista. Aseen luisti liikku rungon sisäpuolella olevilla kiskoilla. Yleensä suurin osa itselataavista pistooleista on varustettu rungon ulkopuolisilla kiskoilla.


title: Aarne Kumlin

text: Aarne Vilho Oskar Kumlin (16. marraskuuta 1888 Leppävirta – 30. syyskuuta 1918 Sortavala) oli suomalainen yleisurheilija ja ammatiltaan eläinlääkäri.


title: Aarne Kumlin

text: Aarne Kumlin voitti 100 metrin juoksun Suomen mestaruuden 1908. Aika ei ollut kuitenkaan erityisen hyvä eli 12,0. Se oikeutti Suomen silloisessa vuositilastossa sijalle 31. Tulostason vaatimattomuus johtui suppeasta osaottajamäärästä ja kisojen sijaintipaikasta eli Kuopiosta. Paikalla oli pääosin Kuopion ja Pohjois-Savon osanottajia. Suurin osa suomalaisista oli juuri samaan aikaan kilpailemassa Pietarissa.


title: Aarne Kumlin

text: Kumlin valmistui 1913 eläinlääkäriksi Saksan Dresdenissä. Sen jälkeen hän palasi Suomeen ja toimi Jääsken kunnaneläinlääkärinä vuodesta 1914. Kumlin oli perustamassa Jääsken Kirijät -seuraa, jonka puheenjohtajana hän oli kuolemaansa saakka. Hän oli vuonna 1917 perustamassa Jääskeen myös suojeluskuntaa, jonka johtajana hän myös toimi.


title: Aarne Kumlin

text: Kumlin osallistui Suomen sisällissotaan keväällä 1918 valkoisten joukoissa. Hän haavoittui 12. huhtikuuta räjähtäneestä luodista. Reisivamma ei parantunut, jonka seurauksena hän menehtyi vajaan puolen vuoden kuluttua.


title: José Mauri

text: José Agustín Mauri (s. 16. toukokuuta 1996 Realicó, Argentiina) on argentiinalais-italialainen jalkapalloilija, joka edustaa Serie A:ssa pelaavaa AC Milania. Pelipaikaltaan oikeajalkainen Mauri on keskikenttäpelaaja.


title: José Mauri

text: Argentiinalaissyntyinen Mauri aloitti uransa italialaisseura Parma FC:ssä. Hän debytoi seuran edustusjoukkueen paidassa Serie A:ssa tammikuussa 2014 Udinese Calciota vastaan. Avausmaalinsa hän teki saman vuoden syyskuussa niin ikään Udinesen verkkoon. Kaudella 2014-2015, joka päättyi Parman putoamiseen sarjasta, Mauri teki 33 ottelussa kaksi maalia. Mauri siirtyi Serie A-seura AC Milaniin kesällä 2015.


title: José Mauri

text: Mauri voi edustaa joko synnyinmaataan Argentiinaa tai Italiaa, josta hänen toinen isoäitinsä on kotoisin. Hän on edustanut Italiaa alle 16- ja alle 17-vuotiaissa, mutta on sanonut haluavansa edustaa Argentiinaa aikuisten tasolla.


title: Pumpėnai

text: Pumpėnai on kauppala Liettuassa, Panevėžysin läänissä, Pasvalysin kunnallispiirissä. Vuonna 2001 kauppalassa asui 952 asukasta.


title: Riechedly Bazoer

text: Riechedly Bazoer (s. 12. lokakuuta 1996 Utrecht) on alankomaalainen jalkapalloilija, joka edustaa Eredivisiessä pelaavaa AFC Ajaxia. Pelipaikaltaan oikeajalkainen Bazoer on keskikenttäpelaaja.


title: Riechedly Bazoer

text: Bazoer siirtyi PSV Eindhovenista AFC Ajaxin juniorijoukkueeseen vuonna 2012. Hän on pelannut Ajaxin kakkosjoukkueessa 34 ottelua tehden yhden maalin. Ajaxin edustusjoukkueessa Eredivisiessä Bazoer debytoi joulukuussa 2014 Willem II:tä vastaan. Avausmaalinsa hän teki helmikuussa 2015 FC Twenten verkkoon. Kaudella 2014-2015 Bazoer debytoi myös Eurooppa-liigassa.


title: Riechedly Bazoer

text: Bazoer voitti Alankomaiden alle 17-vuotiaiden maajoukkueen kanssa EM-kultaa vuonna 2012 Sloveniasta. Nykyisin hän kuuluu alle 19-vuotiaiden maajoukkueeseen, missä hän on pelannut yhdeksän ottelua osuen kerran. Bazoer voi edustaa maajoukkuetasolla Alankomaiden sijasta myös Curaçaota, jossa hänellä on sukujuuria.


title: Riechedly Bazoer

text: Alankomaat


title: M/T Esthel

text: M/T Esthel oli suomalainen Salora Oy:n vuosina 1977–1978 omistama moottoritankkilaiva. Laiva rakennettiin Götaverkenin telakalla Göteborgissa vuonna 1977. Sen pituus oli 285,0 metriä, leveys 44,24 metriä ja syväys 17,15 metriä. Laivan moottoriteho oli 27 300 hevosvoimaa ja uppouma 155 200 dwt:ä.


title: M/T Esthel

text: Sen jälkeen, kun eduskunta sääti vuonna 1970 lain merenkulun verohelpotuksista, joka salli 100 % poisto-oikeuden uusien laivojen hinnasta, tekivät myös useat merenkulun ulkopuolella toimineet suomalaisyritykset, kuten Ulkokaupat Oy, Gustav Paulig, Starckjohann & Co Ab, Palkkiyhtymä Oy ja Iskun Tehtaat Oy, laivatilauksia. Radio- ja televisiovalmistaja Salora Oy tilasi vuonna 1973 Göteborgista "Esthel-"säiliölaivan, joka oli valmistuessaan vuonna 1976 Suomen kauppalaivaston suurin alus.


title: M/T Esthel

text: "Esthel" siirtyi vuonna 1979 Hollming Oy:n omistukseen, ja se myytiin vuonna 1980 Panamaan. Laiva kulki "Johnaki-"nimellä Panaman lipun alla, ja sen jälkeen, kun se oli myyty Kreikkaan vuonna 1981, sen nimeksi tuli "Sir John". Viimeiseksi laivan nimenä oli "Captain Stelios". Laiva romutettiin vuonna 2002 Kiinassa.


title: Hakim Ziyech

text: Hakim Ziyech (s. 19. maaliskuuta 1993 Dronten) on marokkolais-alankomaalainen jalkapalloilija, joka edustaa Eredivisiessä pelaavaa Ajaxia. Pelipaikaltaan vasenjalkainen Ziyech on hyökkäävä keskikenttäpelaaja. Hän kuuluu myös Marokon jalkapallomaajoukkueeseen.


title: Hakim Ziyech

text: Ziyechin kasvattajaseura on SC Heerenveen. Hän debytoi seuran ykkösjoukkueen paidassa Eredivisiessä elokuussa 2012 NEC Nijmegeniä vastaan. Avausmaalinsa Eredivisiessä Ziyech teki elokuussa 2013 NAC Bredan verkkoon. Kaudella 2013-2014 hän teki 31 pelaamassaan ottelussa yhdeksän maalia. Elokuussa 2014 Ziyech siirtyi toiseen Eredivise-seuraan, FC Twenteen. Hän pelasi Twentessä vahvan kauden onnistuen 31 pelaamassaan ottelussa 11 kertaa maalinteossa.


title: Hakim Ziyech

text: Ziyech on edustanut Alankomaita alle 19-, alle 20- ja alle 21-vuotiaiden maajoukkueissa. Alankomaiden jalkapallomaajoukkueen mukaan Ziyech kutsuttiin kesäkuun 2015 ystävyysotteluun Yhdysvaltoja vastaan. Hän ei pelannut ottelussa. Lokakuussa 2015 Ziyech debytoikin Marokon jalkapallomaajoukkueessa ystävyysottelussa Norsunluurannikkoa vastaan.


title: Pentti Valkama

text: Pentti Valkama (5. helmikuuta 1916 Turku – 19. joulukuuta 1939 Muolaa) oli suomalainen yleisurheilija.


title: Pentti Valkama

text: Pentti Valkama edusti yleisurheilu-urallaan Turun NMKY:n Urheilijoita. Valkaman huomattavin saavutus oli 200 metrin aitajuoksun hopea Viipurin Kalevan kisoissa 1937. Hänen aikansa jäi matkalla uran parhaaksi. Hän osallistui vuoden 1937 kisoissa myös 110 metrin aitoihin saavuttaen viidennen sijan ja oli kaksi vuotta myöhemmin kesällä neljäs. Tässä lajissa Valkaman ennätys 15,2 syntyi 1939 ja oli Suomen vuositilastossa kolmas.


title: Pentti Valkama

text: Valkama oli työurallaan raitiovaununkuljettajana Turussa. Hän kaatui Talvisodan alkuvaiheessa Muolaan Leipäsuolla 19. joulukuuta 1939. Hän toimi alikersanttina 2. Mittauspatterissa.


title: Berijev Be-12

text: Berijev Be-12 "Tšaika" (, ”Lokki”, NATO-raportointinimi: Mail)  on neuvostoliittolaisvalmisteinen potkuriturbiinikäyttöinen amfibiolentokone. Se on suunniteltu merivalvonta- ja sukellusvenetorjuntakoneeksi.


title: Berijev Be-12

text: Berijevin lentokonetehdas suunnitteli Be-12:n Be-6-lentoveneen korvaajaksi merivalvonta- ja sukellusveneentorjuntalentokoneeksi. Uusien potkuriturbiinimoottorien ansiosta Be-12:n toimintasäde ja nopeus ovat huomattavasti paremmat kuin edeltäjänsä. Koska Be-12 on amfibio, voi se toimia niin maalta kuin vedestä.


title: Berijev Be-12

text: Be-12:n ensilento tapahtui 18. lokakuuta 1960 Taganrogin lentotukikohdassa. Ensimmäinen julkinen ensiintyminen tapahtui vuoden 1961 Neuvostoliiton ilmailupäivän yhteydessä Tušinon lentokentällä lähellä Moskovaa.


title: Berijev Be-12

text: Be-12 hyväksyttiin Neuvostoliiton laivaston ilmavoimien käyttöön 1960-luvun alkupuolella. Se on tätä nykyä melkeinpä ainoa yhä sotilaskäytössä oleva amfibiolentokone.


title: Philippe Hersent

text: Philippe Hersent (oikealta nimeltään "Bernard Koevoets", 26. heinäkuuta 1912 Écommoy – 20. tammikuuta 1983 Rooma) oli ranskalainen elokuvanäyttelijä.


title: Philippe Hersent

text: Hersentin elokuvaura alkoi pienistä sivuosista 1930-luvulla. Hän osallistui toiseen maailmansotaan ja siirtyi sen jälkeen Italiaan, jossa hän esiintyi lukuisissa eri lajityyppejä edustavissa viihde-elokuvissa. Niistä ehkä merkittävin on Carlo Ludovico Bragaglian "Ritarit" ("La Gerusalemme liberata") vuodelta 1957.


title: RN Pallade

text: RN Pallade () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Pallade

text: Alus tilattiin Napolista Bacini e Scalin telakalta. Sen köli laskettiin 13. helmikuuta 1937 ja alus laskettiin vesille vielä saman vuoden lopulla 19. joulukuuta. Alus liitettiin laivastoon 5. lokakuuta 1938.


title: RN Pallade

text: Alus upposi ilmahyökkäyksessä 5. elokuuta 1943.


title: RN Partenope

text: RN Partenope () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Partenope

text: Alus tilattiin Napolista Bacini e Scalin telakalta. Sen köli laskettiin 31. tammikuuta 1937 ja alus laskettiin vesille 27. helmikuuta 1938. Alus liitettiin laivastoon saman vuoden lopulla 26. marraskuuta.


title: RN Partenope

text: Aluksen miehistö upotti aluksensa 11. syyskuuta 1943.


title: RN Pleiadi

text: RN Pleiadi () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Pleiadi

text: Alus tilattiin Napolista Bacini e Scalin telakalta. Sen köli laskettiin 4. tammikuuta 1937 ja alus laskettiin vesille vielä saman vuoden lopulla 5. syyskuuta. Alus liitettiin laivastoon 4. heinäkuuta 1938.


title: RN Pleiadi

text: Alus upposi ilmahyökkäyksessä 14. lokakuuta 1941.


title: RN Polluce

text: RN Polluce () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Polluce

text: Alus tilattiin Napolista Bacini e Scalin telakalta. Sen köli laskettiin 13. helmikuuta 1937 ja alus laskettiin vesille vielä saman vuoden lopulla 24. lokakuuta. Alus liitettiin laivastoon 8. elokuuta 1938.


title: RN Polluce

text: Alus upotettiin 4. syyskuuta 1942.


title: Ristikontra

text: Ristikontra tai ristilappi on neljän pelaajan pareittain pelattava suomalainen korttipeli, jossa on tavoitteena kerätä pistekortteja tikeistä. Lisäksi tavoitteena on saada vastustajat nostamaan kuningatar ja sen jälkeen estää heitä voittamasta kuningasta. Pelistä on olemassa lukuisia muunnelmia.


title: Ristikontra

text:
"Korttipelioppaan" kirjoittaneen Mikko Saaren mukaan vastaavia pelejä ei löydy maailmalta juurikaan. Peliä on pelattu Suomessa laajasti ja se on ollut etenkin tukkijätkien suosiossa.
Jokaiselle pelaajalle jaetaan kuusi korttia. Etumies ajaa ensimmäiseen tikkiin. Niin kauan kuin pakkaa on jäljellä, on pelaajien kädessä oltava kuusi korttia, eli pelaajat täydentävät kätensä tarvittaessa pakasta kuuteen korttiin. Pelaaja voi laittaa kortin myös suoraan pakasta, jolloin kättä ei tarvitse täydentää. Kolmea kertaa enempää ei saa ajaa uuteen tikkiin samaa numeroa peräkkäin eikä neljännen kuninkaan pelaaminen ole lainkaan sallittua niin kauan kuin pakkaa on jäljellä. Tikin voittaa pelaaja, joka viimeisimpänä pelasi samaa numeroarvoa edustavan kortin, kuin millä tikki aloitettiin ja hän ajaa uuteen tikkiin. Pakan loppuessa pelataan käsikortit loppuun.


title: Ristikontra

text: Pelistä saa jännittävämmän, jos ottaa puhdistussäännön mukaan. Pelistä tulee likainen, jos puolue voittaa tikeissään yhden tai useamman kuningattaren ennen pakan loppumista.


title: Ristikontra

text: Pelin voi puhdistaa voittamalla kuninkaan käsikortteja pelattaessa eli sen jälkeen, kun pakkaa ei enää ole. Tähän perustuu se, että neljättä kuningasta ei saa pelata ennen pakan loppumista. Kyseinen kuningas puhdistaa pelin, vaikka useampia kuningattaria olisi kerätty. Aikaisemmin pelatut kuninkaat eivät vaikuta puhdistamiseen. Peli ei puhdistu, jos kuningas voitetaan tikissä kuningattarella, mutta tässä säännössä on joustovaraa. Puolueen peli ei tule likaiseksi, jos pakkapelin aikana he eivät voittaneet yhtäkään kuningatarta ts. käsikorttien aikana voitetut kuningattaret eivät likaa peliä. Molempien tai ainakin toisen puolueen peli jää väistämättä puhtaaksi, sillä neljäs kuningas päätyy jollekin puolueelle. Puolue, joka voitti ennen pakan loppumista yhden tai useamman kuningattaren, mutta ei käsikorttivaiheessa kuningasta, kokevat häpeällisen tappion ja menevät ”kuselle”. Hävinneille voidaan tarjota pakkaa uusien töiden tekemistä varten, mutta vetää pakka pois ennen kuin he ehtivät koskettaa ja kieltää likasormia koskemasta siihen.


title: Ristikontra

text: Jaon päätteksi lasketaan pisteet, joita saa ässästä 11 pistettä, kympistä 10 pistettä, kuninkaasta 4 pistettä, kuningattaresta 3 pistettä ja jätkästä 2 pistettä. Puhtaan pelin voittaa puolue, joka saa enemmän pisteitä.


title: Ristikontra

text: Puhtaan pelin päättyessä 60-60 ratkaistaan lopputulos laskemalla puolueiden korttien lukumäärät tai julistetaan peli tasapeliksi. Likaisen pelin häviää puolue, jonka peli jäi puhdistamatta. Heidän häviönsä voidaan luokitella kusipeliksi tai kusilapiksi.


title: Karl Müller (korpraali)

text: Karl Müller oli ensimmäisen maailmansodan aikana Saksan keisarillisessa armeijassa palvellut itävaltalainen korpraali, joka vuonna 1918 osallistui vapaaehtoisena Suomen sisällissotaan valkoisten puolella teeskennellen olevansa saksalainen yliluutnantti Karl von Zedtwitz zu Hackenbach. Hän saavutti mainetta useissa taisteluissa Pohjanmaalla ja Savossa yleten kapteeniksi ennen todellisen henkilöllisyytensä ja sotilasarvonsa paljastumista.


title: Karl Müller (korpraali)

text: Müller tunnettiin huimapäisenä konekivääriosaston johtajana, joka osallistui tammi–helmikuun vaihteessa Keski- ja Pohjois-Pohjanmaan kaupunkien valtauksiin, helmikuun lopussa Varkauden taisteluun sekä maaliskuussa Savon rintaman taisteluihin mun muassa Mäntyharjulla, Heinolassa, Savitaipaleella ja Taipalsaarella, kunnes haavoittui maaliskuun lopussa.


title: Karl Müller (korpraali)

text: Oman kertomuksensa mukaan Müller oli Baijerin Waldmünchenistä kotoisin ollut yliluutnantti, joka palveli tykistöupseerina ensimmäisen maailmansodan itärintamalla, kunnes haavoittui lokakuussa 1915 Ukrainan Kovelissa. Tämän jälkeen Müller väitti olleensa venäläisten sotavankina Irkutskissa ja Ašhabadissa, josta hän sanoi paenneensa ja kulkeneensa jalan yli 1 500 kilometrin matkan kohti Persiaa ennen kiinnijäämistään. Müller väitti paenneensa uudelleen sysyllä 1917 ja päätyneensä Helsinkiin, jossa hän jäi kiinni marraskuun yleislakon jälkeen. Helsingin päävartiossa Müller kertomansa mukaan lahjoi venäläisen vartijan ja pakeni Pohjanmaalle, tehden aluksi matkaa hevosella ja kävellen sekä loppumatkasta myös junalla. Joulukuun puolivälissä Müller kertoi saapuneensa väsyneenä ja nälkiintyneenä Kokkolaan, jossa hän sai ystävällisen vastaanoton.


title: Karl Müller (korpraali)

text: Todellisuudessa sotavangiksi itärintamalla jäänyt Müller oli vapauduttuaan kotimatkalla Suomen kautta yhdessä esimiehensä yliluutnantti von Ziewitzin kanssa. Tämän kuoltua Müller otti hänen henkilöllisyynsä, ja ilmaantui sisällissodan alkupäivinä valkoisten avuksi Pietarsaaressa. Joidenkin tietojen mukaan hänen tarkoituksenaan oli nousta kaupungissa Saksaan menevään laivaan, mutta Müller päättikin lopulta liittyä vapaaehtoisena Suomen armeijaan.


title: Karl Müller (korpraali)

text: Valkoiseen armeijaan yliluutnanttina värväytynyt Müller liittyi suojeluskuntalaisiin Kruunupyyssä juuri ennen Kokkolan valtausta, johon hän 29. tammikuuta osallistui konekivääriosaston johtajana. Müller oli Pohjanmaalla mukana myös Pietarsaaren ja Raahen valtauksissa sekä Oulun taistelussa, jossa hän johti Kruunupyyn, Pietarsaaren ja Vaasan suojeluskuntalaisista koottua konekivääriosastoa. Helmikuun alussa Müller osallistui vielä Kemin ja Tornion valtauksiin. Hänet palkittiin osoittamastaan urheudesta IV luokan vapaudenristillä.


title: Karl Müller (korpraali)

text: Pohjanmaan sotatoimien päätyttyä Müller siirrettiin valkoisen armeijan Savon ryhmään, jonka riveissä hän oli heti ratkaisevassa roolissa 19.–21. helmikuuta käydyssä Varkauden taistelussa. Komppanianpäällikkönä toiminut Müller muun muassa sytytti Ahlströmin sahan palamaan saadakseen valoa taistelukentän pimeyteen. Myöhemmin maaliskuun aikana hän osallistui kaikkiin merkittävimpiin Savon rintaman taisteluihin osoittaen useasti kiiteltyä neuvokkuutta. Savitaipaleen taistelussa 4.–5. maaliskuuta Müller laati valkoisten hyökkäyssuunnitelman ja tosiasiallisesti johti pataljoonan vahvuista joukkoa, joka yritti vallata Savitaipaleen kirkonkylän. Operaatio epäonnistui, koska hänen esimiehensä ratsumestari Georg Hjalmar Tulander ei päässyt etenemään suunnitellusti.


title: Karl Müller (korpraali)

text: Heinolan taisteluiden yhteydessä Müllerin johtama osasto pakotti 12. maaliskuuta raskaan taistelun jälkeen punaiset perääntymään Lusista Heinolan kaupunkiin. Eversti Alexander Tunzelman von Adlerflugin menetettyä sydänvian vuoksi toimintakykynsä Müller sai 15. maaliskuuta johtaa Heinolan toista valtausyritystä, mikä ei kuitenkaan onnistunuut. Tämän jälkeen hän siirtyi Savitaipaleen–Taipalsaaren rintamalohkon komentajaksi. Müller haavoittui päähän ja käsivarteen Taipalsaaren kirkonkylään tehdyn hyökkäyksen yhteydessä 23. maaliskuuta. Hänet ylennettiin kapteeniksi 31. maaliskuuta ja merkittiin armeijan luetteloihin jääkärikapteenina. Samalla Müllerille myönnettiin III luokan vapaudenristi, jonka aikaisemmin oli saanut vain Länkipohjan taistelussa kaatunut Matti Laurila.


title: Karl Müller (korpraali)

text: Haavoittumisensa jälkeen Müllerin kunniaksi järjestettiin 16. huhtikuuta Mikkelissä suuri illanvietto, jonka aikana kuultiin kiitospuheita ja kuorolaulua. Hänelle lahjoitettiin kultaiset kellonperät, joiden vaakunaleijonalla varustettuun muistomitaliin oli kaiverretty teksti ”Yliluutn. v. Zedwitzille Suomen vapauden puoltajalle 23.3.1918”. Muutamaa päivää myöhemmin Müller kihlautui lappeenrantalaisen maisterin Hilda Maria Kourulan kanssa, joka toimi venäjän opettajana Kemin yhteiskoulussa.


title: Karl Müller (korpraali)

text: Müllerin oikea henkilöllisyys paljastui vihdoin kesän kuluessa, kun Saksan joukot olivat huhtikuussa tehneet maihinnousunsa Suomeen, ja hänet määrättiin hiljaisuudessa palaamaan Saksaan. Müllerille myönnettiin ero Suomen armeijasta omasta pyynnöstään 28. kesäkuuta 1918.


title: Joe Gomez

text: Joseph Dave "Joe" Gomez (s. 23. toukokuuta 1997 Catford) on englantilainen jalkapalloilija, joka edustaa Valioliigassa pelaavaa Liverpool FC:tä. Pelipaikaltaan oikeajalkainen Gomez on keskuspuolustaja, mutta voi pelata myös oikeana tai vasempana laitapuolustajana.


title: Joe Gomez

text: Gomezin kasvattajaseura on Charlton Athletic. Hän debytoi seuran ykkösjoukkueen paidassa Englannin toiseksi korkeimmalla sarjatasolla Mestaruussarjassa kaudella 2014-2015. Hän pelasi kauden aikana 21 ottelua. Kesäkuussa 2015 Valioliigan Liverpool FC ilmoitti tehneensä sopimuksen Gomezin kanssa.


title: Joe Gomez

text: Gomez voitti Englannin joukkueen kanssa kultaa alle 17-vuotiaiden Euroopan-mestaruuskilpailuista Maltalta pelaten täydet minuutit Englannin jokaisessa ottelussa. Gomez nimettiin myös turnauksen tähdistöjoukkueeseen. Vuodesta 2014 Gomez on kuulunut Englannin alle 19-vuotiaiden maajoukkueeseen.


title: Joe Gomez

text: Englanti


title: Matt Phillips

text: Matthew "Matt" Phillips (s. 13. maaliskuuta 1991 Aylesbury, Englanti) on englantilais-skotlantilainen jalkapalloilija, joka edustaa Englannin mestaruussarjassa pelaavaa Queens Park Rangersia. Pelipaikaltaan oikeajalkainen Phillips on oikea laitahyökkääjä. Hän kuuluu myös Skotlannin jalkapallomaajoukkueeseen.


title: Matt Phillips

text: Phillips aloitti ammattilaisuransa kasvattajaseurassaan Wycombe Wanderersissa, jonka edustusjoukkueessa hän pelasi vuosina 2008-2010 79 ottelua onnistuen maalinteossa kahdeksan kertaa. Elokuussa 2010 Phillips siirtyi Valioliigaan nousseeseen Blackpool FC:hen, jonka riveissä hän teki pääsarjadebyyttinsä seuraavassa kuussa Blackburn Roversia vastaan onnistuen samalla myös maalinteossa. Phillips teki kaudella 2010-2011 27 ottelussa kaksi maalia Blackpoolin pudotessa takaisin Mestaruussarjaan. Vuonna 2011 Phillips oli lainalla Ykkösliigan Sheffield Unitedissa, jossa hän teki kuudessa ottelussa viisi maalia. Blackpoolissa Phillipsille kertyi kaiken kaikkiaan 94 ottelua ja 12 maalia.


title: Matt Phillips

text: Elokuussa 2013 Phillips siirtyi Mestaruussarjan Queens Park Rangersiin. Seura nousi play-offien kautta kaudeksi 2014-2015 Valioliigaan. Toisella valioliigakaudellaan Phillips teki 21 ottelussa kolme maalia, muun muassa yhden kauden hienoimmista maaleista, kaukolaukauksen 40 metristä Crystal Palace FC:tä vastaan, maaliskuussa 2015. Kauden päätyttyä QPR putosi takaisin Mestaruussarjaan.


title: Matt Phillips

text: Phillips edusti synnyinmaataan Englantia nuorten maajoukkuetasolla, mutta valitsi aikuisten maajoukkueekseen Skotlannin. Tähän hän sai luvan, sillä yksi hänen isovanhemmistaan on kotoisin sieltä. Phillips debytoi Skotlannin jalkapallomaajoukkueessa toukokuussa 2012 ystävyysottelussa Yhdysvaltoja vastaan.


title: Jens Mattfolk

text: Jens Mattfolk (s. 11. kesäkuuta 1981 Närpiö) on suomalainen jalkapallovalmentaja ja entinen jalkapalloilija, joka toimii Ykkösessä pelaavan Ekenäs IF:n päävalmentajana. Hän oli pelipaikaltaan puolustava keskikenttäpelaaja.


title: Jens Mattfolk

text: Mattfolk on Närpes Kraftin kasvatti. Hän teki ensiesiintymisensä seuran edustusjoukkueessa 16-vuotiaana Ykkösessä kaudella 1997. Mattfolk edusti Kraftia kymmenen kauden ajan Ykkösessä ja Kakkosessa vuosina 1997–2006 ja pelasi 124 sarjaottelussa, tehden niissä neljä maalia. Kaudeksi 2007 hän siirtyi Kakkosessa pelanneeseen Ekenäs IF:ään. Mattfolk pelasi Tammisaaressa kuusi kautta Kakkosta ja yhden Kolmosta vuoteen 2013 asti. Hän esiintyi sarjoissa yhteensä 112 ottelussa ja onnistui maalinteossa kuudesti. Kausina 2012–2013 Mattfolk pelasi enimmäkseen Kolmosessa reservijoukkue EIF/Akademin riveissä ja lopetti siellä pelaajauransa 2014.


title: Jens Mattfolk

text: Kaudella 2013 Mattfolk toimi EIF:n pelaajavalmentajana yhdessä Sampsa Timoskan kanssa. Joulukuussa 2013 EIF:n päävalmentajaksi palkattiin Jari Rantanen ja Mattfolk siirtyi hänen alaisuuteen apuvalmentajaksi. Joukkue sijoittui Kakkosen lohkonsa kärkeen ja onnistui voittamaan nousukarsinnoissa Atlantis FC:n, nousten Ykköseen kaudeksi 2015. Rantanen ei kuitenkaan jatkanut toimessaan sarjatasoa ylempänä ja Mattfolk palasi päävalmentajan toimeen apunaan kokenut Kari Virtanen.


title: Jens Mattfolk

text: Jalkapallon ulkopuolella Mattfolk on kouluttautunut kasvatustieteen maisteriksi ja on toiminut Finlands Svenska Lärarförbundin asiamiehenä tammikuusta 2015.


title: Jean-Pierre Vigier

text: Jean-Pierre Vigier (1920–2004) oli ranskalainen teoreettisen fysiikan tutkija. Hän oli myös poliittisesti aktiivinen vasemmistolainen, mikä esti häntä siirtymästä 1960-luvun lopussa tutkijaksi Yhdysvaltoihin.


title: Pentti Koskinen (yleisurheilija)

text: Pentti Viktor Kullervo Koskinen (vuodesta 1937 Koskenala, 7. helmikuuta 1911 Helsinki – 23. joulukuuta 1939 Muolaa) oli suomalainen yleisurheilija, jonka päälaji oli pituushyppy.


title: Pentti Koskinen (yleisurheilija)

text: Pentti Koskinen edusti aluksi yleisurheilussa Hämeenlinnan Tarmoa ja vuodesta 1929 Janakkalan Janaa. Vuonna 1937 Koskenala-nimen ottanut Pentti Koskinen hyppäsi pituushypyn SM-pronssille 1934. Samana vuonna hän osallistui kahteen maaotteluun. Norja-maaottelussa sijoitus oli neljäs ja Viro-maaottelussa tuli lajivoitto. Vuonna 1934 hän teki parhaan tuloksensa 710 myötätuulessa. Sallituissa oloissa tulos oli 706, joka syntyi Viro-ottelussa. Muina vuosina Koskinen ei päässyt kuuden parhaan joukkoon.


title: Pentti Koskinen (yleisurheilija)

text: Koskinen/Koskenala oli mukana suojeluskuntatyössä. Lisäksi hän oli vuonna 1939 eduskuntavaaleissa Isänmaallisen Kansanliikkeen kansanedustajaehdokkaana.


title: Pentti Koskinen (yleisurheilija)

text: Talvisodassa Koskenala palveli luutnanttina Karjalan kannaksella. Hän kaatui Muolaassa 23. joulukuuta 1939.


title: Pentti Koskinen (yleisurheilija)

text: Pentti Koskisen veljenpoika Matti Koskinen oli myös pituushyppääjä 1950-luvulla ja osallistui kahteen maaotteluun vuonna 1958.


title: Taateliluumu

text: Taateliluumu on eebenpuiden sukuun kuuluva puulaji. Sitä tavataan luonnonvaraisena laajalla alueella Aasiassa. Lajia myös viljellään sen hedelmien takia.


title: Taateliluumu

text: Taateliluumun rungon kaarna on karkeaa, tummaa ja pienilevyistä. Kuumina, tyyninä päivinä puun ympärillä leijuu mustaherukkamainen tuoksu. Lehdet ovat suikeita ja kiiltäviä. Ne pysyvät puussa pitkälle syksyyn mutta putoavat lopulta vihreinä. Hede- ja emikukat sijaitsevat eri puissa. Kukkien teriö on uurnamainen, neliliuskainen ja väriltään punertavan- tai vihertävänvalkoinen. Hedemät ovat pieniä ja maultaan tympeänimeliä.


title: Taateliluumu

text: Taateliluumua tavataan luonnonvaraisena alkuperäislajina Japanista ja Kiinasta aina Vähään-Aasiaan saakka. Lajin levinneisyysalueen länsirajaa on tosin hankala määritellä, koska puuta on jo kauan viljelty Etelä-Eurooppaa myöten.


title: Taateliluumu

text: Taateliluumu on vanha viljelykasvi, jota kasvatetaan syötävien hedelmiensä takia. Lajia käytetään myös koristepuuna.


title: Raissiluoto

text: Raissiluoto on saari Velkuassa Naantalissa. Saaren pinta-ala on 0,86 neliökilometriä, ja vakituisia asukkaita on kymmenen. Vapaa-ajan asuntoja saarella on neljä, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Raissiluoto

text: Raissiluodon erottaa suuremmasta pohjoispuolella sijaitsevasta Salavaisten saaresta vain kapea ruovikoitunut salmi. Raissiluodon ja Salavaisten välillä on kiinteä tieyhteys. Raissiluodon suurin pituus on noin 1,7 kilometriä.


title: Estadio Monumental David Arellano

text: Estadio Monumental David Arellano on jalkapallostadion, joka sijaitsee Chilen pääkaupungin Santiagon kaakkoisosassa Maculissa. Stadion on avattu käyttöön vuonna 1975, ja sen nykyinen yleisökapasiteetti on 47 347. Se toimii paikallisseura Colo-Colon kotikenttänä.


title: Estadio Monumental David Arellano

text: Stadion toimi yhtenä pelipaikkana vuoden 2015 Copa Américassa.


title: Sakoluoto

text: Sakoluoto on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,97 neliökilometriä, ja siellä on yksi vakituinen asukas. Vapaa-ajan asuntoja saarella on 46, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Sakoluoto

text: Suuremmista saarista Sakoluodon läheisyydessä on pohjoispuolella Iso Maisaari, itäpuolella Airismaa ja eteläpuolella Aaslaluoto. Sakoluodon suurin pituus on noin 2,9 kilometriä.


title: Samsaari

text: Samsaari on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,80 neliökilometriä ja vakituisia asukkaita on 6. Vapaa-ajan asuntoja saarella on 8, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Samsaari

text: Samsaaren suurin pituus on noin 2,2 kilometriä.


title: Talosmeri

text: Talosmeri on saari Velkuassa Naantalissa. Saaren pinta-ala on 0,53 neliökilometriä, ja vakituisia asukkaita on kymmenen. Vapaa-ajan asuntoja saarella on 15, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Talosmeri

text: Suurempia saaria Talosmeren läheisyydessä ovat eteläpuolella Vähämaa, lännessä Lailuoto, luoteessa Palva ja koillisessa Livonsaari. Talosmeren suurin pituus on noin 1,2 kilometriä.


title: Vähä Maisaari

text: Vähä Maisaari on entisen Rymättylän kunnan, nykyisen Naantalin kaupungin eteläosassa sijaitseva saari. Saaren pinta-ala on 0,40 neliökilometriä ja vakituisia asukkaita on 2. Vapaa-ajan asuntoja saarella on 7 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Vähä Maisaari

text: Suuremmista saarista Vähä Maisaaren läheisyydessä on koillispuolella Sakoluoto ja eteläpuolella Aaslaluoto. Vähä Maisaaren suurin pituus on noin 1,3 kilometriä.


title: Yllänpää

text: Yllänpää on entisen Merimaskun kunnan, nykyisen Naantalin kaupungin eteläosassa sijaitseva saari. Saaren pinta-ala on 0,36 neliökilometriä ja vakituisia asukkaita on 1. Vapaa-ajan asuntoja saarella on 3 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Yllänpää

text: Suuremmista saarista Yllänpään läheisyydessä ovat eteläpuolella Hunkeri, lounaassa Liettinen ja idässä Rymättylän–Merimaskun pääsaari Otava. Yllänpään suurin pituus on noin 1,1 kilometriä.


title: Vähäpaasi

text: Vähäpaasi on entisen Merimaskun kunnan, nykyisen Naantalin kaupungin eteläosassa sijaitseva saari. Saaren pinta-ala on 0,09 neliökilometriä ja vakituisia asukkaita on 1. Vapaa-ajan asuntoja saarella on 0 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Vähäpaasi

text: Vähäpaasin suurin pituus on noin 0,45 kilometriä.


title: Kalle Heikkinen (hiihtäjä)

text: Kalle Heikkinen (20. helmikuuta 1908 Paltamo – 16. joulukuuta 1938 Hyvinkää) oli suomalainen kilpahiihtäjä, joka saavutti kaksi voittoa Holmenkollenin kisoissa sekä osallistui olympialaisiin ja MM-kilpailuihin 1930-luvulla. Heikkinen kuoli harjoituslenkillään tapaturmaisesti.


title: Kalle Heikkinen (hiihtäjä)

text: Kalle Heikkisen nimi nousi esille ensimmäisen kerran Zakopanessa 1929 järjestetyissä sotilaspartiohiihdon MM-kisoissa, johon hänet nimettiin asevelvollisena. Suomalaisjoukkue saavutti niissä voiton. Murtomaahiihdossa Heikkinen nousi esille ensi kerran vuonna 1931, jolloin hän oli seitsemäs Ounasvaaran talvikisojen 17 km:n pikamatkalla. Seuraavana vuonna hän siirtyi Lapin rajavartioston palvelukseen ja voitti samana vuonna eli 1932 niin 10 km pikamatkan kuin 50 kilometriä Ounasvaaralla.


title: Kalle Heikkinen (hiihtäjä)

text: Vuoden 1933 SM-hiihdoissa Heikkinen saavutti pikamatkalla SM-pronssia. Hän edusti Suomea Holmenkollenin kisoissa, mutta menestys avausmatkana olleella 50 kilometrillä oli vaatimaton eli 26:s. Pikamatka 18 km toi sitten kautta aikain ensimmäisen pikamatkan suomalaisvoiton voittaen Norjan aikansa nimimiehen Lars Bergendahlin 32 sekunnilla. Saman vuoden Ounasvaaran kisoissa hän voitti 50 kilometrin ja toiseksi tulleen saman vuoden maailmanmestarin Ruotsin Nils-Joel Englundin kahdella minuutilla.


title: Kalle Heikkinen (hiihtäjä)

text: Vuodesta 1934 tuli Heikkisen uran huippuvuosi. Hän sijoittui Hiihdon SM-kisoissa 18 ja 50 kilometrillä kummallakin viidenneksi. Saman vuoden Sollefteån MM-kisoissa menestys ei vielä ollut mainittava – 18 kilometrillä 11:s ja 50 kilometrillä 10:s. Holmenkollenilla tuli sitten huippumenestys, kun Heikkinen voitti 50 kilometriä jättäen Norjan Bergendahlia yli minuutin. Saman matkan hän voitti myös Ounasvaaralla.


title: Kalle Heikkinen (hiihtäjä)

text: Vuonna 1935 Heikkinen siirtyi Hyvinkäälle urheiluohjaajaksi. Kyseisenä vuotena menestys oli huomattavasti heikompi kuin vuonna 1934. Vuoden 1936 olympiakarsinnoissa Heikkinen voitti 50 kilometriä, mutta itse Garmisch-Partenkirchenin kisoissa menestys oli vaatimaton – 14. sija 50 kilometrillä. Saman vuoden Ounasvaaran pikamatkalla tuli voitto ja Salpausselän 50 kilometrillä kolmas sija. Vuonna 1938 Heikkinen oli vielä Lahdessa järjestetyissä MM-kisoissa 50 kilometrillä kymmenes ja Ounasvaaralla neljäs.


title: Kalle Heikkinen (hiihtäjä)

text: Heikkisen syksyllä 1938 alkanut valmentautuminen Zakopanen MM-kisoihin päättyi dramaattisesti. 15. joulukuuta hän oli hiihtäjä Eino Koskelan kanssa juoksulenkillä Hyvinkäällä ratavallia pitkin. Pimeyden vuoksi he eivät huomanneet alikäytävää ja putosivat noin 5–6 metriä syvän viemärin pohjalle. Koskela selviytyi suuremmitta vammoitta, mutta Heikkinen toimitettiin Kirurgiseen sairaalaan Helsinkiin jossa hän kuoli seuraavana aamuna. Onnettomuuspaikalla on nykyään Hyvinkään Tahkon 1948 pystyttämä muistomerkki, joka siirrettiin nykyiselle paikalleen 1973 Hanko-Mäntsälä-tien rakentamisen yhteydessä. Vuonna 1945 julkaistiin eri urheilulajeja kuvaava suomalainen postimerkkisarja, jonka hiihtoa esittävässä merkissä on kuvattuna Kalle Heikkinen.


title: Bill Stevenson (muusikko)

text: John William "Bill" Stevenson (s. 10. syyskuuta 1963) on amerikkalainen muusikko ja levytuottaja. Hän on rumpali ja pääasiallinen laulunkirjoittaja kalifornialaisessa punk rock bändissä nimeltä Descendents, sen alusta (v.1978) lähtien. Stevenson on syntynyt Torrancessa Kaliforniassa ja käynyt Mira Costan lukiossa, muutaman muun Descendentsin jäsenen kanssa.


title: Bill Stevenson (muusikko)

text: Joulukuun kopulla 1981 hän soitti muutaman konsertin Black Flagissä, koska sen rumpali ROBO oli pidätettynä Englannissa heidän siellä pitämän kiertueen jälkeen. Hän äänitti Black Flagin kanssa useita heidän albumeistaan, vuoteen 1985 asti. Sen jälkeen hän keskittyi soittamaan Descendentsissä, kunnes Milo Aukerman lähti vuonna 1987. Kun Milo oli lähtenyt, Bill ja muut bändin jäsenet, Karl Alvarez ja Stephen Egerton, saivat laulajan Dave Smalley Dag Nastysta. Yhdessä he muodostivat nyt uuden bändin nimeltä All. All:lle tuli vielä yhteensä kaksi laulajaa Scott Reynolds (1989-1993) ja Chad Price (1993-Nykyhetki). Aukerman teki yhtyeen kanssa albumit Everything sucks ja Cool to be you. Stevenson ja Jason Livermore ovat perustaneet Fort Collinsiin Coloradoon levytysstudion nimeltä The Blasting Room.


title: Bill Stevenson (muusikko)

text: Tällä hetkellä Stevenson on mukana Russ Rankinin sivuprojektissa "Only Crime" Muutaman GWAR:in ja Converge:n entisen jäsenen kanssa. Yksi Stevensonin uusimmissa töistä on tuottaa Rise Against's seitsemäs studioalbumi, The Black Market, joka on julkaistu 15. heinäkuuta 2014.


title: Vardan Militosjan

text: Vardan Militosjan (, , 8. kesäkuuta 1950 Leninakan, Armenian SNT – 29. huhtikuuta 2015) oli urheilu-urallaan Neuvostoliittoa edustanut painonnostaja, olympiamitalisti ja Euroopan mestari.


title: Vardan Militosjan

text: Militosjan saavutti painoluokan 75 kg olympiahopeaa Montréalissa 1976 bulgarialaisen Jordan Mitkovin jälkeen. Hän voitti urallaan myös kaksi MM-hopeaa ja kaksi Euroopan mestaruutta sekä teki useita maailmanennätyksiä.


title: Vardan Militosjan

text: Militosjan kuoli 64-vuotiaana 29. huhtikuuta 2015.


title: Ruotsin valtiopäivien puhemies

text: Ruotsin valtiopäivien puhemies () on Ruotsin valtiopäivien korkein edustaja, joka johtaa valtiopäivien työskentelyä. Valtiopäivien puhemies on korkein virka, mihin henkilö voidaan valita Ruotsissa. Puhemies on rankijärjestelmässä valtionpäämiehen, eli kuninkaan, jälkeen, mutta ennen pääministeriä. Valtiopäivien nykyinen puhemies on Andreas Norlén, joka valittiin tehtävään vuoden 2018 vaalien jälkeen.


title: Ruotsin valtiopäivien puhemies

text: Puhemies toimii valtiopäivien kokousten eli täysistunnon puheenjohtajana. Hän johtaa ja suunnittelee valtiopäivien työjärjestystä. Uusi puhemies valitaan lakisääteisesti aina valtiopäivävaalien jälkeen, jonka jälkeen puhemiehen ensimmäinen tehtävä on valita ja esittää pääministeriä valtiopäiville.


title: Greer Skousen

text: Aytch Greer Skousen Spilsbury (24. syyskuuta 1916 Casas Grandes, Chihuahua – 20. maaliskuuta 1988 San Antonio, Texas, Yhdysvallat) oli meksikolainen koripalloilija.


title: Greer Skousen

text: Skousen voitti Meksikon maajoukkueessa olympiapronssia Berliinissä 1936.


title: Francisco Martínez (koripalloilija)

text: Francisco Martínez ”El Quico” Cordero (20. kesäkuuta 1910 Ciudad Juárez – 1. joulukuuta 1993 El Paso, Yhdysvallat) oli meksikolainen koripalloilija ja olympiamitalisti.


title: Francisco Martínez (koripalloilija)

text: Martínez voitti Meksikon maajoukkueessa olympiapronssia Berliinissä 1936.


title: Raúl Fernández

text: Raúl ”El Foch” Fernández Robert (17. syyskuuta 1905 México – 4. syyskuuta 1982 México) oli meksikolainen koripalloilija ja olympiamitalisti.


title: Raúl Fernández

text: Fernández voitti Meksikon maajoukkueessa olympiapronssia Berliinissä 1936.


title: Luis Ignacio de la Vega

text: Luis Ignacio ”El Tallarín” de la Vega Leija (23. kesäkuuta 1914 San Luis Potosí – 19. syyskuuta 1974 Tijuana) oli meksikolainen koripalloilija ja olympiamitalisti.


title: Luis Ignacio de la Vega

text: De la Vega voitti Meksikon maajoukkueessa olympiapronssia Berliinissä 1936.


title: Andrés Gómez (koripalloilija)

text: Andrés Gómez Domínguez (30. marraskuuta 1913 Guadalaraja – 26. heinäkuuta 1991 México) oli meksikolainen koripalloilija ja olympiamitalisti.


title: Andrés Gómez (koripalloilija)

text: Gómez voitti Meksikon maajoukkueessa olympiapronssia Berliinissä 1936.


title: Carlos Borja

text: Carlos Borja Morca (23. toukokuuta 1913 Guadalaraja – 25. marraskuuta 1982 Guadalaraja) oli meksikolainen koripalloilija ja olympiamitalisti.


title: Carlos Borja

text: Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Víctor Borja.


title: Víctor Borja

text: Víctor Hugo Borja Morca (18. heinäkuuta 1912 Guadalaraja – ?) oli meksikolainen koripalloilija ja olympiamitalisti.


title: Víctor Borja

text: Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Carlos Borja. Borja teki itsemurhan.


title: Alfonso Rojo de la Vega

text: Alfonso Rojo de la Vega (3. syyskuuta 1895 Culiacán – 11. toukokuuta 1967) oli meksikolainen koripallovalmentaja ja jalkapallovalmentaja. Hän valmensi Meksikon koripallomaajoukkueen olympiapronssille Berliinissä 1936 ja maan jalkapallomaajoukkuetta Amsterdamin kesäolympialaisissa 1928.


title: Smith & Wesson M39

text: Smith & Wesson M39 on yhdysvaltalainen puoliautomaattinen pistooli. Smith & Wesson kehitti aseen vuonna 1954. Mallia ei hyväksytty armeijan palveluspistooliksi, mutta Illinoisin osavaltion poliisi otti sen käyttöönsä, mikä paransi sen myyntimahdollisuuksia. Aseesta tuli pian suosittu ja siitä tehtiin useita paranneltuja versioita.


title: Juankosken kirkko

text: Juankosken kirkko eli Ylösnousemuksen kirkko on Juankosken evankelisluterilaisen seurakunnan pääkirkko. Se sijaitsee Juankosken taajamassa Kuopiossa. Kirkko toimii kesäisin tiekirkkona. Kirkko on vihitty käyttöön toukokuussa 1990. Sen suunnittelivat arkkitehdit Karvala ja Silvennoinen. Kirkossa on yli 300 istumapaikkaa.


title: Juankosken kirkko

text: Kirkon alttaritaulu on Hannu Konolan maalaama "Liiton merkki". Tekstiilit ovat Annikki Linturin suunnittelemia ja krusifiksi Raimo Maanisen valmistama.


title: Tumma yö (Tapio Liinojan albumi)

text: Tumma yö on Tapio Liinojan toinen sooloalbumi.


title: Tumma yö (Tapio Liinojan albumi)

text: Levyn kappaleista suurin osa on coverkappaleita, esimerkiksi ”Jos sinut saan” -kappaleen ovat levyttäneet muun muassa Four Cats ja Pepe Kovanen.


title: Tumma yö (Tapio Liinojan albumi)

text: Albumilla on myös joitakin käännöskappaleita, kuten Sauvo Puhtilan suomeksi kääntämä kappale ”Viimeinen mahdollisuus”, jonka myös Eija Merilä on levyttänyt.


title: Tumma yö (Tapio Liinojan albumi)

text: Albumin kappaleella ”Bella” vierailee Eija Kantola.


title: Anamari Velenšek

text: Anamari "Ana" Velenšek (s. 15. toukokuuta 1991 Celje) on slovenialainen judon olympia-, MM- ja EM-mitalisti.


title: Anamari Velenšek

text: Velenšek saavutti olympiapronssia alle 78 kg:n painoluokassa Rio de Janeirossa 2016 kukistettuaan pronssiottelussa saksalaisen Luise Malzahnin. Hän on saavuttanut MM-kilpailujen alle 78 kg:n sarjassa hopeaa Astanassa 2015 hävittyään loppuottelussa japanilaiselle Mami Umekille ja pronssia Tšeljabinskissa 2014. Hän sai samassa painoluokassa EM-kilpailuissa hopeaa Budapestissa 2013, pronssia Istanbulissa 2011 ja Tšeljabinskissa 2012 sekä sijoittui viidenneksi Kazanissa 2016 ja seitsemänneksi Wienissä 2010. Hän kuului EM-joukkuepronssia saaneeseen Slovenian joukkueeseen Montpellier’ssa 2014. Hän sai Bakun Euroopan kisoissa 2015 pronssia 78 kg:n sarjassa ja joukkuekilpailussa.


title: Anamari Velenšek

text: Velenšek saavutti alle 78 kg:n painoluokassa MM-hopeaa alle 20-vuotiaiden sarjassa 2010 ja EM-pronssia alle 23-vuotiaissa 2012. Hän on saavuttanut Masters-, Grand Slam- ja Grand Prix -kilpailuissa viisi turnausvoittoa, viisi kakkossijaa ja neljä kolmossijaa sekä maailmancupeissa ja Continental Open -kilpailuissa kolme turnausvoittoa, yhden kakkossijan ja kaksi kolmossijaa. Hän on voittanut aikuisten sarjassa seitemän Slovenian-mestaruutta.


title: Tina Trstenjak

text: Tina Trstenjak (s. 24. elokuuta 1990) on slovenialainen judon olympiavoittaja, maailman- ja Euroopan-mestari..


title: Tina Trstenjak

text: Trstenjak voitti maailmanmestaruuden 63 kg:n painoluokassa Astanassa 2015 kukistettuaan loppuottelussa ranskalaisen Clarisse Agbegnenoun. Hän voitti samassa sarjassa olympiakultaa Rio de Janeirossa 2016 voitettuaan finaalissa jälleen Agbegnenoun. Budapestissa 2017 hän saavutti hopeaa hävittyään loppuottelussa Agbegnenoulle. Hän saavutti MM-pronssia 63 kg:n sarjassa Tšeljabinskissa 2014 ja Bakussa 2018 sekä sijoittui samassa painoluokassa viidenneksi Rio de Janeirossa 2013.


title: Tina Trstenjak

text: Trstenjak voitti Euroopan-mestaruuden 63 kg:n sarjassa Kazanissa 2016 kukistettuaan loppuottelussa itävaltalaisen Kathrin Unterwurzacherin ja Varsovassa 2017 voitettuaan finaalissa ranskalaisen Margaux Pinot’n. Hän sai samassa painoluokassa EM-hopeaa Montpellier’ssa 2014 ja Tel Avivissa 2018, pronssia Budapestissa 2013 ja sijoittui seitsemänneksi Istanbulissa 2011. Hän kuului EM-joukkuepronssia saaneeseen Slovenian joukkueeseen Montpellier’ssa 2014. Bakun Euroopan kisoissa 2015 hän sai hopeaa 63 kg:n sarjassa ja pronssia joukkuekilpailussa.


title: Tina Trstenjak

text: Trstenjak saavutti alle 20-vuotiaiden MM-kilpailuissa pronssia 57 kg:n sarjassa 2008 ja 2009. Hän sai alle 23-vuotiaiden EM-pronssia 63-kiloisissa 2012. Hän sijoittui Välimeren kilpailuissa 2009 kolmanneksi 57 kg:n painoluokassa. Hän on saavuttanut Masters-, Grand Slam- ja Grand Prix -kilpailuissa kymmenen turnausvoittoa, neljä kakkossijaa ja viisi kolmossijaa sekä maailmancupeissa ja Continental Open -kilpailuissa neljä turnausvoittoa, kolme kakkossijaa ja kolme kolmossijaa. Hän on voittanut aikuisten sarjassa seitsemän Slovenian-mestaruutta.


title: Rok Drakšič

text: Rok Drakšič (s. 2. tammikuuta 1987 Griže) on slovenialainen judon Euroopan-mestari, moninkertainen EM-mitalisti sekä Euroopan kisojen mitalisti.


title: Rok Drakšič

text: Drakšič voitti Euroopan-mestaruuden 73 kg:n sarjassa Budapestissa 2013. Hän sai EM-pronssia 66-kiloisissa Wienissä 2010 ja Tšeljabinskissa 2012 sekä 73-kiloisissa Montpellier’ssa 2014 ja Kazanissa 2016. Hän oli EM-kilpailuissa seitsemäs 60-kiloisissa Belgradissa 2007. Hän saavutti Bakun Euroopan kisoissa 2015 pronssia 73 kg:n sarjassa.


title: Rok Drakšič

text: MM-kilpailuissa Drakšič on sijoittunut viidenneksi 60 kg:n painoluokassa Rio de Janeirossa 2007 ja 66-kiloisissa Pariisissa 2011 sekä seitsemänneksi 73-kiloisissa Rio de Janeirossa 2013. Lontoon olympialaisissa 2012 hän oli 66-kiloisissa yhdeksäs.


title: Rok Drakšič

text: Drakšič saavutti alle 20-vuotiaiden MM-pronssia 60 kg:n painoluokassa 2006. Hän voitti alle 23-vuotiaiden Euroopan-mestaruuden 66 kg:n sarjassa 2009 ja sai samassa ikäluokassa EM-pronssia 60-kiloisten sarjassa 2004. Hän sai alle 20-vuotiaiden EM-kilpailuissa hopeaa 60-kiloisissa 2004 ja 2005. Hän sijoittui Euroopan nuorten olympiafestivaaleilla toiseksi 55-kiloisissa 2003 sekä kadettien EM-kilpailuissa (alle 17-v.) kolmanneksi 55 kg:n sarjassa 2002.


title: Rok Drakšič

text: Drakšič sai Välimeren kilpailuissa hopeaa 60 kg:n sarjassa Almeriassa 2005 ja pronssia 66-kiloisissa Pescarassa 2009. Hän on saavuttanut Masters-, Grand Slam- ja Grand Prix -kilpailuissa kolme turnausvoittoa, viisi kakkossijaa ja viisi kolmossijaa sekä maailmancupeissa ja Continental Open -kilpailuissa kolme turnausvoittoa ja kolme kolmossijaa. Hän on voittanut aikuisten sarjassa seitsemän Slovenian-mestaruutta.


title: Jussi Pietikäinen

text: Juho ”Jussi” Pietikäinen (k. 31. joulukuuta 1920 Pietari, Neuvosto-Venäjä) oli suomalainen kivenhakkaaja, sosiaalidemokraatti ja ammattiyhdistysaktiivi, joka toimi lyhyen aikaa SDP:n puheenjohtajana keväällä 1917.


title: Jussi Pietikäinen

text: Pietikäinen oli syntynyt Pielavedellä. Hän oli vuonna 1897 kahden veljensä kanssa perustamassa Helsingin ulkotyöväenyhdistystä. Huhtikuussa 1907 Pietikäinen oli Suomen kivityöntekijäin liiton edustajana SAK:n edeltäjän Suomen Ammattijärjestön Tampereella pidetyssä perustavassa kokouksessa ja kuului myöhemmin pitkään sen toimikuntaan eli hallitukseen. SDP:n varapuheenjohtajaksi Pietikäinen valittiin vuoden 1913 Tampereen puoluekokouksessa. Maaliskuussa 1917 hänestä tuli puolueen puheenjohtaja, kun tehtävää hoitanut Matti Paasivuori erosi SDP:n johdosta tultuaan valituksi Tokoin senaattiin. Pietikäinen oli puheenjohtajana vain vajaan kolmen kuukauden ajan kesäkuussa 1917 järjestettyyn Helsingin puoluekokoukseen saakka, jolloin hänen tilalleen astui Kullervo Manner.


title: Jussi Pietikäinen

text: Vuoden 1918 Suomen sisällissodan aikana Pietikäinen toimi Suomen kansanvaltuuskunnan työasiain osaston yleisten töiden alaosaston valvojana. Sisällissodan loppuvaiheessa Pietikäinen johti Viipurissa 25. huhtikuuta pidettyä punaisten yleistä kokousta, jossa pohdittiin toimenpiteitä kansanvaltuuskunnan paettua Venäjälle. Pietikäinen pakeni lopulta itsekin Venäjälle, ja joutui Venäjän sisällissodan aikana Siperiassa Aleksandr Koltšakin valkoisen armeijan vangiksi. Hänen terveytensä romahti kolmen kuukauden vankeusaikana ja hän kuoli vuoden 1920 lopussa keuhkotautiin pietarilaisessa sairaalassa.


title: Diawandou Diagne

text: Diawandou Diagne (s. 1994) on senegalilainen jalkapalloilija, joka edustaa FC Barcelona B:tä, joka pelaa Espanjan kolmanneksi korkeimmalla sarjatasolla Segunda División B:ssä. Diagne on ollut myös FC Barcelonan kokoonpanossa. Diagnen pelipaikka on keskuspuolustaja.


title: Deltaplan (laulu)

text: Deltaplan (, suom. Riippuliidin) on neuvostoliittolainen laulu vuodelta 1983. Laulun on kirjoittanut Eduard Artemjev ja Nikolai Zinovjev. Joka on ensimmäiseksi julkaistu Valeri Leontjevin albumilla Muse.


title: Asetus Galician autonomiasta (1936)

text: Asetus Galician autonomiasta (1936) oli ensimmäinen asiakirja, joka määritteli Galician muusta Espanjasta erillisenä alueena, samaan tapaan kuin Katalonia ja Baskimaa mielletään historiallisiksi erillisalueiksi.


title: Asetus Galician autonomiasta (1936)

text: Asetuksesta järjestettiin kansanäänestys 28. kesäkuuta 1936. Äänestysprosentti oli noin 70. Annetuista äänistä 991 476 oli puolesta ja 6805 vastaan.


title: Asetus Galician autonomiasta (1936)

text: Galicialaiset poliitikot ja intellektuellit Alfonso Daniel Rodríguez Castelaon johdolla esittelivät asetuksen Espanjan presidentille 15. heinäkuuta 1936. Kolme päivää myöhemmin puhjennut Espanjan sisällissota keskeytti asetuksen käsittelyn Espanjan valtionhallinnossa, ja itsehallinto toteutui vasta 43 vuotta myöhemmin vuonna 1979. Espanjan parlamentti hyväksyi asetuksen vuonna 1938.


title: Asetus Galician autonomiasta (1936)

text: Ajatus erillisalueiden autonomiasta eräänlaisessa liittovaltiossa oli mukana jo Espanjan ensimmäisen tasavallan perustuslaissa 1800-luvulla. Galician lisäksi myös Katalonia ja Baskimaa tavoittelivat autonomiaa 1930-luvun alussa, mutta se ehdittiin myöntää ennen sisällissotaa vain Katalonialle 1931.


title: Toivo Jaakkola

text: Toivo Jaakkola (11. maaliskuuta 1941 Pelkosenniemi – 24. toukokuuta 1995) oli suomalainen teoreettisen fysiikan tutkija ja kosmologi. Hän selvitteli erityisesti punasiirtymää. Jaakkola väitteli tohtoriksi vuonna 1977 Pariisin Pierre ja Marie Curien yliopistossa, minkä jälkeen hän toimi eri tehtävissä Kiovassa sekä Helsingin ja Turun yliopistoissa.


title: Toivo Jaakkola

text: Jaakkolan noin 80 tieteellisestä julkaisuista parisenkymmentä käsittelee punasiirtymää sekä valon ja gravitaatiokentän välistä vuorovaikutusta. Jaakkolan käsityksen mukaan punasiirtymä ei aiheutunut maailmankaikkeuden laajenemisesta.


title: Petra Nareks

text: Petra Nareks (s. 27. syyskuuta 1982 Žalec) on slovenialainen judon EM-mitalisti.


title: Petra Nareks

text: Nareks saavutti alle 52 kg:n painoluokassa EM-hopeaa Düsseldorfissa 2003 sekä EM-pronssia Mariborissa 2002, Bukarestissa 2004, Rotterdamissa 2005, Belgradissa 2007 ja Lissabonissa 2008. Viidenneksi hän sijoittui Tampereella 2006 ja Tbilisissä 2009. Hän kuului joukkuekilpailun pronssia saaneeseen Slovenian joukkueeseen Montpellier’n EM-kilpailuissa 2014 ja Bakun Euroopan kisoissa 2015.


title: Petra Nareks

text: Nareks sai Välimeren kilpailuissa 52 kg:n sarjassa hopeaa Mersinissä 2013 sekä pronssia Tunisissa 2001, Almeriassa 2005 ja Pescarassa 2009. Hän sijoittui samassa painoluokassa kolmanneksi nuorten maailmankisoissa (World Youth Games) 1998, junioreiden EM-kilpailuissa 1998 sekä alle 20-vuotiaiden EM-kilpailuissa 2000 ja 2001.


title: Petra Nareks

text: Nareks on saavuttanut Masters-, Grand Slam-, ja Grand Prix -kilpailuissa yhden kakkossijan ja kolme kolmossijaa sekä maailmancupeissa ja Continental Open -kilpailuissa 11 turnausvoittoa, yhden kakkossijan ja 14 kolmossijaa. Hän on voittanut aikuisten sarjassa 15 Slovenian-mestaruutta.


title: Aljaž Sedej

text: Aljaž Sedej (s. 30. toukokuuta 1988 Ljubljana) on slovenialainen judon EM-mitalisti.


title: Aljaž Sedej

text: Sedej saavutti Tbilisiin EM-kilpailuissa 2009 pronssia 81 kg:n sarjassa. Wienin EM-kilpailuissa 2010 hän oli samassa painoluokassa seitsemäs. Hän karsiutui Pekingin 2008 ja Lontoon 2012 olympialaisissa ensimmäisen ottelun jälkeen. Hän sai Välimeren kilpailuissa 81 kg:n sarjassa kultaa Pescarassa 2009 ja hopeaa Mersinissä 2013.


title: Aljaž Sedej

text: Sedej saavutti 81 kg:n sarjassa alle 20-vuotiaiden EM-kilpailuissa kultaa 2007 ja pronssia 2006 sekä alle 23-vuotiaiden EM-kilpailuissa kultaa 2007 ja pronssia 2009.


title: Aljaž Sedej

text: Hän on sijoittunut Masters-, Grand Slam- ja Grand Prix -kilpailuissa kaksi kertaa toiseksi sekä saavuttanut maailmancupeissa ja Continental Open -kilpailuissa kaksi turnausvoittoa, kaksi kakkossijaa ja kolme kolmossijaa. Hän on voittanut aikuisten sarjassa neljä Slovenian-mestaruutta.


title: 1-aminosyklopropaani-1-karboksyylihappo

text: 1-aminosyklopropaani-1-karboksyylihappo eli ACC (CHNO) on aminohappoihin kuuluva orgaaninen yhdiste. Se ei osallistu proteiinisynteesiin, mutta on tärkeässä osassa kasveissa eteenin biosynteesin välivaiheena.


title: 1-aminosyklopropaani-1-karboksyylihappo

text: 1-aminosyklopropaani-1-karboksyylihappoa muodostuu kaikissa kasvinosissa erityisesti kukissa ja hedelmissä, joiden kypsymistä eteeni edistää. Yhdistettä muodostuu S-adenosyylimetioniinista ACC-syntaasientsyymin katalysoimana. Sivutuotteena muodostuu metyylitioadenosiinia. 1-aminosyklopropaani-1-karboksyylihappo hapettuu ACC-oksidaasin vaikutuksesta eteeniksi ja syanidi-ioneiksi. Bakteereissa esiintyy esiintyy 1-aminosyklopropaani-1-karboksylaattideaminaasientsyymiä, joka hajottaa yhdisteen ammoniakiksi ja alfaketovoihapoksi.


title: 1-aminosyklopropaani-1-karboksyylihappo

text: 1-aminosyklopropaani-1-karboksyylihappo nopeuttaa eteenin esiasteena kasvin kukkien kuihtumista ja hedelmien kypsymistä. Tämän vuoksi esimerkiksi leikkokukkia voidaan käsitellä ACC-syntaasin inhibiittoreilla kuten amino-oksietikkahapolla tai aviglysiinillä.


title: RN Canopo

text: RN Canopo () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Canopo

text: Alus tilattiin Riva Trigososta Cantieri del Tirrenolta. Sen köli laskettiin 10. joulukuuta 1935 ja alus laskettiin vesille 1. lokakuuta 1936. Alus liitettiin laivastoon 31. maaliskuuta 1937.


title: RN Canopo

text: Alus upposi ilmahyökkäyksessä 3. toukokuuta 1941.


title: RN Cassiopea

text: RN Cassiopea () oli Italian kuninkaallisen laivaston toisessa maailmansodassa palvellut Spica-luokan torpedovene.


title: RN Cassiopea

text: Alus tilattiin Riva Trigososta Cantieri del Tirrenolta. Sen köli laskettiin 10. joulukuuta 1935 ja alus laskettiin vesille 22. marraskuuta 1936. Alus liitettiin laivastoon 26. huhtikuuta 1937.


title: RN Cassiopea

text: Alus poistettiin palveluksesta 1959.


title: Mustuaiset

text: Mustuaiset ("Verrucaria") on jäkäläsuku. Siihen kuuluvat jäkälät ovat rupimaisia ja ovat väriltään valkoisia, vihreitä, ruskeita tai mustia. Kotelopullot ovat vajonneet sekovarteen tai ovat sen päällä. Itiöt ovat tavallisesti yksisoluisia, lähes pyöreitä, värittömiä tai ohutseinäisiä. Fotobionttina on viherlevä.


title: Mustuaiset

text: Mustuaiset kasvavat useimmiten rantakivien tai kalkkikallioiden päällä tai kiviaineksella (kuten betonilla). Osa lajeista kavaa myös puulla tai maassa.


title: Indomito-luokka

text: Indomito-luokka eli I-luokka oli Italian laivaston ensimmäisessä maailmansodassa palvellut kuuden aluksen muodostama hävittäjäluokka. Luokka oli ensimmäinen Regia Marinan suuri kokoinen hävittäjäluokka ja se oli samalla ensimmäinen turbiinimoottorein varustettu alusluokka laivastossa. Luokan suunnitteli Pattisonin insinööri Luigi Scaglia. Ensimmäisestä maailmansodasta selvinneet alukset luokiteltiin 10. lokakuuta 1929 torpedoveneiksi.


title: Indomito-luokka

text: Luokan alusten aseistukseen lisättiin vuonna 1914 kaksi torpedoputkea ja ensimmäisen maailmansodan aikana tilattiin miinakiskot kymmenelle miinalle. Vuosina 1918-1919 sodasta selvinneiden alusten tykit vaihdettiin viiteen neljän tuuman 35 pituuskaliiperin ja yhteen 40 millimetrin 39 pituuskaliiperin tykkiin.


title: Davor Vlaškovac

text: Davor Vlaškovac (s. 22. heinäkuuta 1967) on bosniahertsegovinalainen judon EM-mitalisti.


title: Davor Vlaškovac

text: Vlaškovac saavutti Birminghamin EM-kilpailuissa 1995 pronssia 71 kg:n sarjassa. Hän oli samassa painoluokassa viides Haagin EM-kilpailuissa 1996. Hän edusti Bosnia-Hertsegovinaa Atlantan olympialaisissa 1996, minkä jälkeen hän siirtyi edustamaan Saksaa.


title: Eduardo Blanco Amor

text: Eduardo Blanco Amor (14. syyskuuta 1897, Ourense – 1. joulukuuta 1979, Vigo) oli espanjalainen kirjailija ja toimittaja, joka kirjoitti sekä espanjaksi että galician kielellä.


title: Eduardo Blanco Amor

text: Blanco Amor tuli vaatimattomista oloista eikä käynyt paljoakaan kouluja, mutta silti hän pääsi vuonna 1915 "El diario de Orense" -lehden toimitussihteeriksi. Hän tutustui kirjallisiin piireihin ja Galician kansallisuusaatteeseen Burgosin kaupungissa. Vuonna 1919 Blanco muutti Argentiinaan. Siellä hän julkaisi runoja ja otteita keskeneräiseksi jääneestä romaanistaan ja perusti galicialaisen teatteriryhmän. Vuonna 1959, juuri ennen Eurooppaan palaamistaan, Blanco Amor julkaisi pääteoksensa Esmorgan, jota pidetään galicialaisen kirjallisuuden uudistumisen merkkiteoksena. Palattuaan Galiciaan hän palasi myös galician kielen käyttöön ja vuonna 1962 ilmestynyt seuraava romaani "Os biosbardos" (Kuu) sai myös suuren suosion. Viimeisinä vuosinaan hän keskittyi kirjoittamaan teatterille.


title: Eduardo Blanco Amor

text: Blanco Amorin teoksissa toistuvia teemoja ovat vaikea suhde isän kanssa ja äitihahmon kärsimykset.


title: Eduardo Blanco Amor

text: Kirjallisen toimintansa lisäksi Blanco Amor otti valokuvia. Kolmentuhannen kuvan kokoelmaa säilytetään Ourensen kirjastossa, ja vuosina 1933-1973 otetuista kuvista julkaistiin valokuvateos vunna 2004.


title: Larisa Cerić

text: Larisa Cerić (s. 26. tammikuuta 1991) on bosniahertsegovinalainen judon MM- ja EM-mitalisti.


title: Larisa Cerić

text: Cerić saavutti hopeaa avoimen luokan MM-kilpailuissa Marrakechissa 2017. Loppuottelussa hän hävisi japanilaiselle Sarah Asahinalle. Hän sai yli 78 kg:n painoluokassa MM-pronssia Bakussa 2018. Rio de Janeiron MM-kilpailuissa 2013 hän sijoittui yli 78 kg:n sarjassa viidenneksi ja Budapestissa 2017 seitsemänneksi. Rio de Janeiron olympialaisissa 2016 hän karsiutui ensimmäisen ottelun jälkeen.


title: Larisa Cerić

text: Cerić saavutti yli 78 kg:n sarjassa EM-hopeaa Montpellier’ssa 2014 hävittyään loppuottelussa ranskalaiselle Émilie Andéolille ja Tel Avivissa 2018, jolloin hävisi finaalissa Ranskan Romane Dickolle. EM-pronssia hän saavutti Varsovassa 2017. Hän oli EM-kilpailuissa samassa painoluokassa seitsemäs Wienissä 2010 ja Budapestissa 2013.


title: Larisa Cerić

text: Cerić voitti alle 20-vuotiaiden maailmanmestaruuden yli 78 kg:n sarjassa 2009. Alle 23-vuotiaiden EM-kilpailuissa hän sai kultaa 2012, hopeaa 2010 ja pronssia 2009.


title: Larisa Cerić

text: Cerić saavutti Välimeren kilpailuissa yli 78 kg:n sarjassa hopeaa Pescarassa 2009 ja pronssia Mersinissä 2013. Hän on saavuttanut Masters-, Grand Slam- ja Grand Prix -kilpailuissa kolme turnausvoittoa, kaksi kakkossijaa ja kahdeksan kolmossijaa. Maailmancupeissa ja Continental Open -kilpailuissa hänellä on kaksi turnausvoittoa ja viisi kolmossijaa. Hän on voittanut aikuisten sarjassa seitsemän Bosnia ja Hertsegovinan mestaruutta.


title: Aleppon taistelu 2012–2016

text: Aleppon taisteluilla tarkoitetaan vuonna 2012 alkaneita aseellisia yhteenottoja Aleppossa. Taistelut liittyvät Syyrian sisällissotaan.


title: Aleppon taistelu 2012–2016

text: Kapinalliset hyökkäsivät Syyrian suurimpaan kaupunkiin Aleppoon kesällä 2012. Syyrian asevoimat pysäyttivät kapinallisten etenemisen, ja tilanne vakiintui suurin piirtein tasapeliksi. Taistelut ja Syyrian armeijan ilmapommitukset raunioittivat kaupunkia pahoin. Monet aleppolaiset lähtivät sotaa ja tarvikepulaa pakoon. Taistelu aaltoili Aleppossa ja lähialueilla. Sotatoimet tappoivat myös siviilejä. Kapinalliset myös käyttivät siviilejä ihmiskilpinä.


title: Aleppon taistelu 2012–2016

text: Kapinallisten keskinäiset taistelut haittasivat kapinallisten omia operaatioita. Parhaat kapinallistaistelijat olivat jyrkkiä islamisteja.


title: Aleppon taistelu 2012–2016

text: Vuoteen 2014 mennessä Isis eteni kaupungin itäpuolelle. Samana vuonna kapinallisarmeija FSA hylkäsi itä-Aleppon. Alue jäi jihadisti-islamistien käsiin.


title: Aleppon taistelu 2012–2016

text: Vuonna 2016 hallituksen armeija saartoi islamistikapinalliset ja aloitti hyökkäyksen ja pommitukset. Hallituksen armeija pyrki valtaamaan saartamansa Aleppon osan. Siviilejä armeija käski jättämään kaupungin. Venäjän ilmavoimat pommittivat vuoden loppupuolella kapinallisaluetta tukien Syyrian armeijaa. Pommit osuivat monesti siviilikohteisiin; sairaaloihin osui kranaatteja ja pommeja tarkoituksella. Marraskuun lopussa 2016 hallitus alkoi kutistaa Aleppon mottia.


title: Aleppon taistelu 2012–2016

text:
Joulukuun 15. päivänä hallitus oli voittanut taistelunsa ja kapinallisia evakuoitiin pois kaupungista. 22. joulukuuta armeija ilmoitti saaneensa kaupungin kokonaan haltuunsa.
Syyrian sisällissota puhkesi maaliskuussa 2011. Aleppossa oli mielenosoituksia huhtikuussa 2012. Opiskelijat osoittivat myötätuntoaan Daraan ja Banijasin uhreille. Mielenosoitukset toistuivat vuonna 2011 ja vuoden 2012 alussa päivittäin. Hallitus käytti mm. pampuin ja veitsin aseistautuneita joukkioita mielenosoitusten hajottamiseen.


title: Aleppon taistelu 2012–2016

text: Muuten Aleppo pysyi noin 16 kuukautta melko rauhallisena. Lopulta kaupungista tuli yksi tärkeimmistä sodan taistelukentistä. Kapinalliset alkoivat taistella Aleppon maakunnassa helmikuussa 2012 pääsemättä kuitenkaan itse kaupunkiin. Aleppossa tapahtui vain muutamia kapinallisten tekemiä pommi-iskuja. Toukokuussa 2012 hallituksen joukot ampuivat ensi kertaa kovilla Aleppon protestoivia opiskelijoita.


title: Aleppon taistelu 2012–2016

text: Seuraavina kuukausina kapinalliset valtasivat lisää maaseutua Aleppon lähistöllä. Heinäkuussa 2012 Al-Tawhidin prikaati ja Vapaan Syyrian armeija hyökkäsivät kaupunkiin. Aleppon taistelut alkoivat 19. heinäkuuta 2012 Salaheddinessa, jonne kapinalliset ensiksi tunkeutuivat. Seuraavina päivinä kapinalliset valtasivat lisää lähiöitä ja hallitus käynnisti vastaoperaation. Kapinallisia oli 6000–7000. Taistelut levisivät noin viikossa lähiöistä keskustan lähelle. Hallitus tulitti raketeilla helikoptereista ja käytti tankkeja sekä lentokoneita. Kapinallisilla oli pulaa ammuksista. YK ja länsivallat tuomitsivat Assadin joukkojen hyökkäyksen 27. heinäkuuta 2012 sanoen sen johtavan verilöylyyn. Seuraavana päivänä alkoi pakolaisia virrata kaupungista pois rajujen katutaistelujen takia. Kaikkialla kaupungissa oli vaarallista olla. Sähköstä, ruuasta ja vedestä alkoi olla pula. Hallituksen aloittama suurhyökkäys ajoi kapinalliset pois Salaheddinesta 9. elokuuta.


title: Aleppon taistelu 2012–2016

text: Elokuun alussa kapinalliset saivat haltuunsa kaupungin itäosan. Kurdit valtasivat pienen osan kaupunkia. Kaikki kaupungin asukkaat eivät varauksetta tukeneet kapinallisia. He katsoivat kapinallisten tuoneen sodan sinne. Siviilien mielestä kapinalliset käyttivät siviiliasuntoja suojanaan.


title: Aleppon taistelu 2012–2016

text: Hallitus vastasi kapinallisten toimiin käyttämällä raskasta aseistusta kapinallisia vastaan. Siviilejä pakeni pois kaupungista. Monet länsimaissa uskoivat Aleppon taistelujen merkitsevän Bašar al-Assadin pikaista kaatumista.


title: Aleppon taistelu 2012–2016

text: Kaupungin historiallinen basaari tuhoutui tulipalossa syyskuussa 2012. Joulukuussa kapinalliset ryöstelivät laajalti ja kostivat toisilleen.


title: Aleppon taistelu 2012–2016

text: Loppuvuonna 2012 kapinallinen Aleppo oli pääosin (Vapaan Syyrian armeijan) hallussa. Kapinalliset olivat myös saartaneet hallituksen joukot. Tuolloin hallitus aloitti laajan hyökkäyksen kapinallisia vastaan. Vuonna 2013 taistelut aaltoilivat. Vuoden 2013 keskivaiheilla kapinalliset saartoivat hallituksen joukot kuukausiksi Aleppoon.


title: Aleppon taistelu 2012–2016

text: Loppuvuodesta 2013 hallitus alkoi vallata alaa Hizbollahin tuella. Lokakuussa 2013 hallituksen joukot pääsivät pois saartorenkaasta.


title: Aleppon taistelu 2012–2016

text: Joulukuussa 2013 hallitus koetti saartaa Aleppon. Hyökkäyksen liittyneissä pommituksissa kuoli satoja siviilejä, joista paljon lapsia.


title: Aleppon taistelu 2012–2016

text: Isisin asejoukot toimivat Aleppossa viimeistään vuodesta 2013, mutta vain hajanaisesti. Muut kapinalliset ajoivat Isisin ulos itse kaupungista vuonna 2014.


title: Aleppon taistelu 2012–2016

text: Syksyllä 2014 hallitus oli lähellä Aleppon saartamista, koska kapinallisten huolto tuli vain kuusi kilometriä leveän käytävän kautta. Samana vuonna Syyrian armeija vapautti lähes vuoden saarroksissa olleet Aleppon keskusvankilan joukot. Hallituksen joukot etenivät uhaten saartaa kapinalliset pienessä mittakaavassa. Suuremmassa mittakaavassa Isis ja muut kapinalliset uhkasivat saartaa Aleppon.


title: Aleppon taistelu 2012–2016

text: Marraskuuhun 2014 mennessä Vapaan Syyrian armeija oli vetänyt 14 000 miehen joukkonsa kaupungista ja sen johtaja Jamal Marouf oli paennut Turkkiin. Turkin vastainen raja jäi pienemmälle Ahrar al-Sham -ryhmälle, ja FSA:n länsimaista saama aseistus tälle ryhmälle ja al-Qaidaan kuuluvalle al-Nusralle. Hallituksen joukot etenivät huomattavasti vuonna 2015.


title: Aleppon taistelu 2012–2016

text: Lokakuun 2015 ja helmikuun 2016 välisenä aikana hallituksen armeija eteni Alepposta etelään olevalla alueella.


title: Aleppon taistelu 2012–2016

text: Vuoden 2016 alussa kapinallisalueella asui enää 300 000 ihmistä, kun taas hallituksen valvomilla Aleppon alueilla asui 1,5 miljoonaa ihmistä.


title: Aleppon taistelu 2012–2016

text: Helmikuussa hallitus valtasi alueita Alepposta pohjoiseen purkaen Nubin ja Zafran saarron.


title: Aleppon taistelu 2012–2016

text: Hallituksen joukot aloittivat suurhyökkäyksen Aleppon valtaamiseksi 25. kesäkuuta 2016. He valtasivat heinäkuun lopussa 2016 Castellon tieksi kutsutun kapinallisten huoltoreitin. Kapinalliset valtasivat Castellon tien pian takaisin sekä saartorenkaasta että sen ulkopuolelta suoritetuin hyökkäyksin. He saartoivat 6. elokuuta hallituksen valvoman Aleppon osan. Mutta huoltotie jäi yhä hallituksen tykkien kantaman päähän. Niinpä molemmat osapuolet saartoivat toisiaan Aleppossa. Hallitus valtasi elo-syyskuussa Castellon tien uudestaan, jolloin kapinalliset jäivät uudestaan saarroksiin. Kuun puoliväliin mennessä hallitus oli mitätöinyt kapinallisten heinä-elokuun etenemisen Aleppon seuduilla.


title: Aleppon taistelu 2012–2016

text: Aleppon puolustajat kuuluivat jihadistisiin Jabhat Fatah al-Sham-taistelujärjestöön ja Ahrar al-Shamiin.


title: Aleppon taistelu 2012–2016

text:
Kiihtynyt taistelu Alepposta lisäsi hallituksen pommituksia ja siviilien kärsimystä. Hallitus aloitti 22. syyskuuta uuden suurhyökkäyksen koko Aleppon
valtaamiseksi rajujen pommitusten säestyksellä. Armeija pyysi 2. lokakuuta saarrettuja kapinallisia jättämään kaupungin. Armeija lupasi vähentää ilmaiskuja ja tykistötulta, jotta siviilit voisivat jättää kaupungin.


title: Aleppon taistelu 2012–2016

text: Kapinalliset yrittivät murtaa saarron lokakuun lopussa 2016 hyökäten ulkoa päin. Kapinalliset etenivät. Kapinalliset olivat lähimmillään kilometrin päässä saaretuista kortteleista . 12. marraskuuta hallituksen joukot taas etenivät. 15. marraskuuta Syyrian hallitus lähetti Aleppon asukkaille varoituksen pommituksista tekstiviestillä.


title: Aleppon taistelu 2012–2016

text: Syyrian armeija valtasi 26. marraskuuta lähes kokonaan suuren Massaken Hananon kaupunginosan ja kaksi muuta kaupunginosaa. 28. marraskuuta hallituksen joukot jakoivat kapinallismotin kahteen osaan. He valtasivat jo samana päivänä pohjoisen osan. Tällöin kapinalliset menettivät yli 40% valvomistaan alueista muutaman päivän sisään. Tämä oli suurin tappio kapinallisille sitten vuoden 2012 Aleppossa. Kapinallisten puolustus oli luhistumassa. Itä-Alepposta lähti taisteluja pakoon marraskuun viimeisenä viikonloppuna jopa 10000 ihmistä, mikä oli suurin määrä neljään vuoteen. Venäjä ehdotti 1. joulukuuta neljän humanitaarisen käytävän avaamista Itä-Aleppoon.


title: Aleppon taistelu 2012–2016

text:
3. joulukuuta hallituksen joukoilla oli 60% aiemmasta kapinallisalueesta. 7. joulukuuta hallitus valtasi vanhankaupungin, ja tuolloin hallitus valvoi 75% aiemmasta Aleppon kapinallisalueesta. Venäläinen eversti kuoli Aleppossa. Kapinallismotissa oli edelleen 100000 siviiliä. Kapinalliset pyysivät neuvotteluja haavoittuneiden evakuoimisesta. Venäjän tiedote kutsui kapinallisia terroristeiksi, eikä halunnut neuvotella kapinallisten vetäytymisestä. Syyrian presidentti Bashar al-Assad sanoi, että hallituksen voitto Aleppossa olisi askel kohti sodan päättymistä. Assad ei kuitenkaan pitänyt Aleppon taistelua sodan loppuna.
13. joulukuuta kapinallisilla oli enää 5% aiemmasta alueestaan Aleppossa. Tällöin solmittiin tulitauko, joka pian rikkoutui. 15. joulukuuta 2016 kapinalliset ja hallituksen joukot solmivat tulitauosta ja kapinallisten evakuoinnista.


title: Aleppon taistelu 2012–2016

text: Samana päivänä kapinallisa alettiin evakuoida busseilla. Linja-autoihin pääsivät ensin haavoittuneet, sairaat ja lapset. Syyrian presidentti sanoi vapautetun Aleppon elävän historiallista hetkeä.


title: Aleppon taistelu 2012–2016

text: Sala-ampujat ja pommit tappoivat ja vammauttivat siviilejä ja häiritsivät muutenkin elämää. Ruokaa on saatavalla niukasti ja polttoaineesta on pulaa. Suurin osa siviiliuhreista on hallituksen ja sen liittolaisten aiheuttamia. Mutta myös kapinalliset käyttävät raskaita aseita, joiden ammukset osuvat myös siviilikohteisiin.


title: Aleppon taistelu 2012–2016

text: Ensi kertaa suuri määrä pakolaisia tuli Alepposta heinäkuun lopussa 2012. Tuolloin noin 200 000 pakeni kapinallisten ja hallituksen joukkojen hyökkäyksiä alkaneita raivokkaita taisteluja. Tuolloin ruoka, vesi ja sähkö olivat lopussa ja kaupungin sairaalat täynnä haavoittuneita. Armeija pommitti asuinalueita, koska kapinalliset piiloutuivat niihin.


title: Aleppon taistelu 2012–2016

text: Kaupungin sisällä ihmiset hakivat turvaa kouluista, julkisista rakennuksista. YK alkoi toimittaa apua Aleppoon. Hallitus pommitti myös elokuussa 2012 myös leipomoja. Vesi loppui syyskuun alussa 2012 puolesta kaupungista, koska pommitukset vaurioittivat vesijohtoja.


title: Aleppon taistelu 2012–2016

text: Terveydenhuolto oli heikkoa ja sairaudet levisivät, sillä monia sairaaloita on tuhottu ja kaksi klinikkaa ovat ylikuormitettuja. Hallitus pommitti syyskuussa 2016 tarkoituksella kahta jäljelle jääneistä kuudesta sairaalasta. Ilmaiskut ja tykkituli osuivat niihin muutaman minuutin välein. Kysyttäessä tästä Syyrian hallituksen YK-edustaja Bashar Jaafari vaikeni, käveli pois ja nauroi. Sairaalat joutuivat lopettamaan toimintansa. Saarretun Aleppon elintarvikkeet ja lääkkeet olivat lopussa ja vedenjakelu poikki.. Joko Syyrian hallitus tai Venäjä pommitti sairaaloita. Syyria ja Venäjä kiistivät sairaaloiden pommitukset.


title: Aleppon taistelu 2012–2016

text: 19. marraskuuta 2016 mennessä hallitus oli tuhonnut kaikki saarretun alueen sairaalat.


title: Aleppon taistelu 2012–2016

text: Venäjän ja Syyrian ilmavoimat keskeyttivät pommitukset torstaina 20. lokakuuta 2016. Siviileille ja kapinallistaistelijoille avattiin kahdeksan väylää, joita pitkin he voisivat poistua kaupungista. Asukkaat eivät kuitenkaan uskaltaneet poistua Alepposta, koska he pelkäsivät joutuvansa ammutuiksi. YK suunnitteli kaupungissa olevien haavoittuneiden evakuoimista ja avustuskuljetusten toimittamista kaupunkiin, mutta kuljetusten turvallisuutta matkalla ei pystytty takaamaan. Tulitauko päättyi 22. lokakuuta, ja Venäjän sekä Syyrian ilmavoimat jatkoivat pian sen jälkeen pommituksia kapinallisalueille. Tarkkailijat uskoivat Venäjän ja Syyrian ilmavoimien pommittavan kapinallisalueen vuoden loppuun mennessä hajalle. Länsimaat syyttivät Venäjän ja Syyrian ilmavoimia palopommien ja bunkkerinmurtajapommien käytöstä tiheästi asutulla alueella. Ranska vaati YK:n turvallisuusneuvoston kokouksessa sotilaslentojen lopettamista. Venäjä julisti 2. marraskuuta lyhyen 10 tunnin tulitauon.


title: Aleppon taistelu 2012–2016

text: Venäjä torjui 10. marraskuuta pitkät tulitauot Aleppossa järjen vastaisina ja haitallisina. Myös kapinallisten sotatoimet tappoivat siviilejä.


title: Aleppon taistelu 2012–2016

text: Ruoka oli saarretussa Aleppossa kokonaan loppumassa 19. marraskuuta 2016.


title: Aleppon taistelu 2012–2016

text: Punaisen Ristin kansainvälisen komitean mukaan Alepposta oli evakuoitu 22. joulukuuta mennessä noin viikon kestäneessä evakuointioperaatiossa noin 34 000 ihmistä.


title: Aleppon taistelu 2012–2016

text: Kapinallisten läsnäolo veti hallituksen pommittamaan heitä ja läheisiä siviilejä. Kapinallisten tykistö, raketit, pommi-iskut jne tappoivat siviilejä.


title: Aleppon taistelu 2012–2016

text: Kapinalliset estivät siviilejä poistumasta valvomistaan kaupunginosista, vaan käyttivät siviilejä ihmiskilpinä.


title: Aleppon taistelu 2012–2016

text: YK:n ja muiden ihmisoikeusjärjestöjen mukaan valloitetuilla alueilla Itä-Aleppossa tehtiin joukkomurhia. Satoja nuoria ja miehiä surmattiin. Kokonaisia perheitä tapettiin. Taloja sytytetiin tuleen, kun ihmisiä oli sisällä. Sairaaloihin ja niiden hoitohenkilöstön kimppuun hyökättiin.


title: Aleppon taistelu 2012–2016

text: Aleppon taistelun kulku karttoina.


title: Köniz

text: Köniz on kaupunki Keski-Sveitsissä, Bernin kantonissa. Kaupungissa on noin 40 000 asukasta.


title: Köniz

text: Köniz sijaitsee Aarejoen länsirannalla, Bernin kaupungin lounaispuolella. Köniz on Bernin välittömässä läheisyydessä muodostaen osan Bernin taajama-aluetta.


title: Köniz

text: Moottoritie A2 kulkee Könizin kautta. BLS:n rautatie Bernistä Schwarzenburgiin kulkee kaupungin keskustan kautta. Myös SBB:n rautatie Bernistä Lausanneen ja BLS:n rata Bern–Thun kulkevat Könizin kautta.


title: Köniz

text: Könizissä on useita valtion keskusvirastoja, muun muassa Karttakeskus (Bundesamtes für Landestopographie, swisstopo).


title: Nahuel Guzmán

text: Nahuel Ignacio Guzmán (s. 10. helmikuuta 1986 Rosario, Santa Fe) on argentiinalainen jalkapallomaalivahti, joka edustaa Primera División de Méxicossa pelaavaa Tigres de la UANL:ia. Oikeajalkainen Guzmán kuuluu myös Argentiinan jalkapallomaajoukkueeseen.


title: Nahuel Guzmán

text: Guzmán aloitti uransa kotikaupunkinsa Newell's Old Boysissa, jonka edustusjoukkueessa Primera División de Argentinassa hän pelasi vuodet 2005-2014. Vuonna 2013 hän voitti Primera Divisiónin Torneo Finalin joukkueensa kanssa. Vuosina 2008-2009 Guzmán kävi lainalla Primera B Nacionalin Independiente Rivadaviassa. Yhteensä hän pelasi Old Boysissa 81 ottelua liigassa ja 17 Copa Libertadoresissa.


title: Nahuel Guzmán

text: Heinäkuussa 2014 Guzmán siirtyi Primera División de Méxicon Tigres de la UANL:in riveihin. Myös Tigresin paidassa Guzmán on esiintynyt Copa Libertadoresissa.


title: Nahuel Guzmán

text: Argentiinaa alle 17-vuotiaissa ja alle 20-vuotiaissa edustanut Guzmán oli mukana vuoden 2003 alle 17-vuotiaiden MM-kilpailuissa Suomessa, josta Argentiina saavutti MM-pronssia. Argentiinan jalkapallomaajoukkueessa Guzmán debytoi lokakuussa 2014 ystävyysottelussa Hong Kongia vastaan.


title: Nahuel Guzmán

text: Newell's Old Boys


title: Oleh Vernjajev

text: Oleh Jurijovytš Vernjajev (, s. 29. syyskuuta 1993 Donetsk) on ukrainalainen telinevoimistelija ja olympiavoittaja. 161 senttimetriä pitkä ja 55 kilogrammaa painava Vernjajev edustaa Ukrainan armeijan voimisteluseuraa.


title: Oleh Vernjajev

text: Vernjajev oli mukana vuoden 2012 kesäolympialaisissa, jossa hän oli parhaimmillaan joukkuekilpailun neljäs ja moniottelun 11:s. Vuoden 2016 kesäolympialaisista Rio de Janeirosta Vernjajev saavutti kultaa nojapuilta ja hopeaa moniottelusta. MM-kilpailuista Vernjajev on saavuttanut nojapuilta kultaa vuonna 2014 sekä hopeaa 2015, 2017 ja 2018. Vuoden 2015 Euroopan kisoista Bakusta Vernjajev voitti kaksi kultaa ja yhden hopean. EM-kilpailuista hänellä on kuusi kultaa, kaksi hopeaa ja neljä pronssia.


title: Oleh Vernjajev

text: Vuoden 2013 kesäuniversiadeista Vernjajev saavutti yhden hopean ja kaksi pronssia. Kesäuniversiadeista 2015 Gwangjusta hän saavutti peräti kuusi mitalia, joista kaksi oli kultaa, yksi hopeaa ja kolme pronssia. Universiadeista 2017 hän saavutti yhden kullan, kolme hopeaa ja yhden pronssin.


title: Arthur Zanetti

text: Arthur Nabarrete Zanetti (s. 16. huhtikuuta 1990 São Caetano do Sul, São Paulo) on brasilialainen telinevoimistelun olympiavoittaja. 156 senttimetriä pitkä ja 62 kilogrammaa painava Zanetti edustaa SERC Santa Maria -seuraa. Hän kilpailee pääosin renkaissa.


title: Arthur Zanetti

text: Zanetti saavutti olympiakultaa renkaista vuoden 2012 kesäolympialaisista Lontoosta pisteillä 15,900. Vuoden 2016 kesäolympialaisista Rio de Janeirosta hän saavutti hopeaa samalta telineeltä. MM-kilpailuista hän on saavuttanut yhden kultamitalin ja kolme hopeamitalia, niin ikään renkaista. Pan-Amerikan kisoista Zanettilla on kaksi kultaa ja yhtä monta hopeaa. Kesäuniversiadeista hän on saavuttanut kaksi kultaa renkaista, vuosilta 2011 ja 2013.


title: Arthur Zanetti

text: Zanettin valmentajana toimii Marcos Gotto.


title: Candace Hill

text: Candace Hill (s. 11. helmikuuta 1999) on yhdysvaltalainen yleisurheilija, joka kilpailee pikajuoksussa.


title: Candace Hill

text: Hill juoksi kesäkuussa 2015 Seattlessa 100 metrillä uuden naisten alle 18-vuotiaiden maailmanennätysajan, 10,98 s. Alle 18-vuotiaiden MM-kisoissa Calissa 2015 hän voitti kultaa 100 metrillä kilpailuennätyksellä 11,08 s ja 200 metrillä kilpailuennätyksellä ja ikäluokan maailmanennätyksellä 22,43 s.


title: Sinan Kurt

text: Sinan Kurt (s. 23. heinäkuuta 1996 Mönchengladbach) on saksalainen jalkapalloilija, joka edustaa Bundesliigassa pelaavaa Hertha BSC:tä. Pelipaikaltaan vasenjalkainen Kurt on vasen laitahyökkääjä.


title: Sinan Kurt

text: Kurt on synnyinkaupunkinsa Borussia Mönchengladbachin kasvatti. Hän pelasi seuran kakkosjoukkueessa yhden ottelun kaudella 2013–2014. Elokuussa 2014 Kurt siirtyi Bayern Müncheniin. Hän teki bundesliigadebyyttinsä seuran ykkösjoukkueessa huhtikuussa 2015 Hertha BSC:tä vastaan ja oli voittamassa Saksan-mestaruutta.


title: Sinan Kurt

text: Yksi Bundesliigan ottelu kaudella 2014–2015 jäi Kurtin ainoaksi Bayern Münchenissä. Seuran kakkosjoukkuessa hän pelasi yhteensä 16 Regionalligan ottelua. Tammikuussa 2016 Kurt siirtyi kahden miljoonan euron siirtosummalla Hertha BSC:hen.


title: Sinan Kurt

text: Kurt on turkkilaisen isän ja saksalaisen äidin lapsi, joten hän voi valita maajoukkueensa näiden kahden väliltä. Hän on kuitenkin edustanut Saksaa alle 17-, alle 18- ja alle 19-vuotiaiden tasolla.


title: Sinan Kurt

text: Bayern München


title: Dina Asher-Smith

text: Dina Asher-Smith (s. 4. joulukuuta 1995 Orpington, Kent, Englanti) on brittiläinen pikajuoksija, joka kilpailee pääosin 100 ja 200 metrillä. Asher-Smith edustaa Blackheath & Bromley -seuraa. Hän on olympia- ja MM-mitalisti sekä nelinkertainen Euroopan-mestari.


title: Dina Asher-Smith

text: Asher-Smith saavutti MM-pronssia 4 × 100 metrin viestistä vuoden 2013 MM-kilpailuista Moskovasta. Vuoden 2015 sisäratojen EM-kilpailuista Prahasta hän saavutti hopeaa 60 metriltä uudella ennätyksellään 7,08. Pekingin MM-kilpailuissa 2015 hän sijoittui 200 metrillä viidenneksi. Amsterdamin EM-kilpailuissa 2016 hän saavutti kultaa 200 metrillä ajalla 22,37 ja hopeaa pikaviestissä. Rio de Janeiron olympialaisissa hän saavutti 4×100 metrin viestissä pronssia ja sijoittui 200 metrillä viidenneksi. Lontoon MM-kilpailuissa 2017 hän sai pikaviestissä hopeaa ja oli 200 metrillä neljäs. Gold Coastin Kansainyhteisön kisoissa 2018 hän saavutti kultaa 4 × 100 metrin viestissä ja pronssia 200 metrillä.


title: Dina Asher-Smith

text: Asher-Smith juoksi ensimmäisenä brittinaisena 100 metriä alle 11 sekunnin Lontoon timanttiliigan kilpailussa 25.7.2015. Hän juoksi maansa ennätykseksi 10,99. Hän paransi ennätystä aikaan 10,92 Oslossa kesäkuussa 2018.


title: Dina Asher-Smith

text: Asher-Smith voitti Berliinin EM-kilpailuissa 2018 kultaa molemmilla pikamatkoilla uusilla Britannian ennätysajoilla: 100 metrillä hänen aikansa oli 10,85 ja 200 metrillä 21,89. Hän juoksi lisäksi ankkuriosuuden kultaa voittaneessa Britannian pikaviestijoukkueessa.


title: Dina Asher-Smith

text: Alle 20-vuotiaiden MM-kilpailuista hänellä on yksi kulta 100 metriltä vuodelta 2014 ja saman ikäluokan EM-kilpailuista kultaa 200 metriltä ja pikaviestistä vuodelta 2013.


title: Dina Asher-Smith

text: NR = maan ennätys


title: Axel Rappe

text: Axel Oscar Rappe (22. kesäkuuta 1884 Tukholma – 31. lokakuuta 1945 Karlstad) oli ruotsalainen kenraalimajuri ja vapaaherra. Hän osallistui vuonna 1918 vapaaehtoisena Suomen sisällissotaan, jossa toimi valkoisen armeijan Savon ryhmän ja sittemmin Itäarmeijan esikuntapäällikkönä. Myöhemmin hän oli Ruotsin pääesikunnan virkaatekevä päällikkö 1939–1941 ja kannatti voimakkaasti Ruotsin sotilaallista tukea Suomelle talvisodan aikana.


title: Axel Rappe

text: Axel Rappe kuului Rappen vanhaan sotilassukuun ja hänen isänsä oli kenraali Axel Rappe. Rappe aloitti sotilasuransa vapaaehtoisena Svean tykistörykmentissä vuonna 1902 ja kävi tykistö- ja insinöörikorkeakoulun 1906–1907 sekä Ruotsin sotakorkeakoulun 1908–1910. Vuosina 1914–1918 hän oli sotataidon opettajana tykistö- ja insinöörikorkeakoulussa. Hänet ylennettiin aliluutnantiksi 1904, luutnantiksi 1907 ja kapteeniksi 1917. Rappe tutustui sotakorkeakoulussa ikätoveriinsa Carl Bennedichiin, ja he molemmat auttoivat vuonna 1917 suomalaista everstiä Nikolaj Mexmontania toteutumatta jääneen kansannousun suunnittelussa Suomeen. Suomen sisällissodan puhjettua Rappe pyysi eron Ruotsin armeijasta liittyäkseen Suomen valkoisiin.


title: Axel Rappe

text: Rappesta tuli helmikuun 1918 lopulla Suomen valkoisen armeijan kapteeni ja hänet nimitettiin kenraalimajuri Ernst Löfströmin komentaman Savon rintaman ylimajoitusmestariksi. Savon rintaman esikuntapäällikkönä Rappe laati suunnitelman Varkauden valtaukseen 20.–21. helmikuuta. Hän sai taistelun jälkeen majurin arvon. Kun huhtikuun alussa muodostettiin uusi Löfströmin komentama valkoisten Itäarmeija, Rappe nimitettiin aluksi sen operatiivisen osaston päälliköksi. Jo 12. huhtikuuta hänet siirrettiin Itäarmeijan esikuntapäälliköksi ja ylennettiin samalla everstiluutnantiksi. Hän laati suunnitelman Viipurin valtaamiseksi, joskin se toteutettiin vasta päämajan vaatimien korjausten jälkeen. Rappe päätti palveluksensa Suomen armeijassa heinäkuun 1918 lopussa ja palasi kapteenina Ruotsin armeijaan. Hän sai Suomen 2. luokan vapaudenristin miekkojen kera.